title: Ādolfs Skulte

text: Vuosina 1948–1955 ja uudelleen 1957–1972 Skulte toimi Latvian Jāzeps Vītols -musiikkiakatemian sävellysjaoksen johdossa. Hänet valittiin professoriksi vuonna 1952. Hänen sävellystyylinsä viittasi impressionismiin. Hänen tuotantoonsa kuuluu muun muassa oopperoita, baletteja, yhdeksän sinfoniaa ja pianomusiikkia.


title: Belleville Bulls

text: Belleville Bulls on kanadalainen jääkiekkoseura, joka pelaa Ontarion junioriliigan Itäisen konferenssin itädivisioonassa. Seuran kotikaupunki on Belleville Ontariossa.


title: Kingston Frontenacs

text: Kingston Frontenacs on kanadalainen jääkiekkoseura, joka pelaa Ontarion junioriliigan Itäisen konferenssin itädivisioonassa. Seuran kotikaupunki on Kingston Ontariossa.


title: Os postorbitale

text: Os postorbitale on selkärankaisten kallon luu, joka sijaitsee silmäaukon takaosassa.


title: Peterborough Petes

text: Peterborough Petes on kanadalainen jääkiekkoseura, joka pelaa Ontarion junioriliigan Itäisen konferenssin itädivisioonassa. Seuran kotikaupunki on Peterborough Ontariossa.


Jalkapallon Mestarien liigan kauden 2013–2014 pudotuspelit pelattiin 18. helmikuuta – 24. toukokuuta 2014. Pudotuspelien kaikki ottelut pelattiin kaksiosaisina, paitsi loppuottelu, joka pelattiin yksiosaisena Estádio da Luzilla, Lissabonissa.


title: Mestarien liigan kauden 2013–2014 pudotuspelit

text: Kaikki pudotuspelivaiheen otteluparien arvonnat suoritetaan UEFA:n pääkonttorissa Nyonissa, Sveitsissä.


text: Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.


text: Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.


text: Neljännesvälieräparien arvonta suoritettiin 16. joulukuuta 2013. Ensimmäiset osaottelut pelattiin 18., 19., 25. ja 26. helmikuuta 2014. Toiset osaottelut pelattiin 11., 12., 18. ja 19. maaliskuuta 2014.


text: Puolivälieräparien arvonta suoritettiin 21. maaliskuuta 2014. Ensimmäiset osaottelut pelattiin 1. ja 2. huhtikuuta 2014. Toiset osaottelut pelattiin 8. ja 9. huhtikuuta 2014.


text: Välieräparien arvonta suoritettiin 11. huhtikuuta 2014. Ensimmäiset osaottelut pelattiin 22. ja 23. huhtikuuta 2014. Toiset osaottelut pelattiin 29. ja 30. huhtikuuta 2014.


text: Loppuottelu pelattiin 24. toukokuuta 2014 Estádio da Luzilla, Lissabonissa.


title: Mohamed Salah

text: Mohamed Salah Ghaly (s. 15. kesäkuuta 1992 Nagrig, Egypti) on egyptiläinen jalkapalloilija. Hän edustaa englantilaista Liverpoolia ja on pelipaikaltaan laitalinkki. Vuonna 2018 Salah voitti Englannin Valioliigan parhaan maalintekijän palkinnon, kun hän teki 34 pelissä 32 maalia. Tämä oli Valioliigan ennätys 38 ottelun aikakaudella.


title: Mohamed Salah

text: 26. tammikuuta 2014 englantilaisseura Chelsea FC ilmoitti tehneensä sopimuksen Salahin kanssa.


title: Mohamed Salah

text:
Salah siirtyi Fiorentinaan 2. helmikuuta 2015 kauden 2015–2016 loppuun kestävällä lainasopimuksella. Samassa siirrossa Juan Cuadrado siirtyi Chelsean. Hän pelasi avausottelunsa 8. helmikuuta Atalantaa vastaan tultuaan 65 minuutin kohdalla vaihdosta kentälle. Fiorentina voitti ottelun 3–2. Hänet valittiin avauskokoonpanoon ensimmäistä kertaa 14. helmikuuta Sassuoloa vastaan, jossa hän teki myös ensimmäisen maalinsa 30 minuutin kohdalla. Kaksi minuuttia myöhemmin tekemästään maalista Salah syötti Khouma Babacarin tekemän maalin. Ottelu päättyi Fiorentinan 3–1 voittoon. Salah teki kauden aikana kuusi maalia Serie A:ssa pelaamissaan 16:sta ottelussa.
Kauden päätyttyä Fiorentina oli halukas ostamaan Salahin, mutta hän kieltäytyi siirtymästä italialaisseuraan.


title: Rinta-Kurikan talonpoikaiskartano

text: Rinta-Kurikan talonpoikaiskartano Kurikassa on yksi Suomen vanhimpia samassa suvussa edelleen olevia sukutiloja. Se on ollut saman suvun hallussa vähintään 530 vuotta. Kurikan tila on perustettu 1400-luvulla. Jo 1400-luvun puolella tila jaettiin Vähä- ja Iso-Kurikaksi. Kartano on toiminut vielä 1700-luvulla Vähä-Kurikan talouskeskuksena.


title: Rinta-Kurikan talonpoikaiskartano

text: Tilan ensimmäinen tunnettu isäntä on Antti Kurikka (s. 1480). Kurikan kaupunki on saanut nimensä tästä talosta. Kartano sijaitsee edelleen samalla paikalla, historiallisen valtareitin Kyrönkankaan talvitien päätepisteessä Kyrönjoen korkealla jokitöyrällä ja myös Kyrönkankaan kesätien vieressä Kurikan kaupungin keskustassa.


title: Rinta-Kurikan talonpoikaiskartano

text:
Kartanoa on vain remontoitu ja laajenneltu satojen vuosien saatossa. Vanhinta osaa edustaa keskiaikainen ja käsin hakatuista kivistä tehty suuri holvattu kellari talon alla. Vanhimmat hirsiosat ovat aikaisintaan vuoden 1646 jälkeisiä, koska Etelä-Pohjanmaan Historia III:n mukaan Marcus Vähä-Kurikalta paloi tuolloin 40 huoneinen kartano, josta jäi vain perustukset ja iso kellari. Vuoden 1765 isojakokartassa kartanon rakennukset on kuitenkin taas näkyvissä rakennettuna nykyisellä paikallaan. Talvitie on kulkenut oheisen kartan mukaan talon puutarhan läpi aivan seinän vierestä, jossa portti on ollut kiinni. Talvitien portitkin ovat vielä tallessa.
Tilan merkittävä paikka Kyrönkankaan talvitien ja Kyrönkankaan kesätien risteyksessä, ilmenee itsensä Ruotsin kuningas Kustaa II Aadolfin ja kuningatar Maria Eleonooran yövyttyä seurueineen Wähä-Kurikan talonpoikaiskartanossa 1626 talvella, heidän paluumatkallaan Preussin sodasta Tallinnan, Viipurin, Hämeenlinnan ja Kurikan kautta Korsholman linnaan ja edelleen Tukholmaan. (Alkuperäinen teksti kuvaliitteenä oikealla: Upssalan yliopiston kirjasto. Elarsin kokoelmat.)


title: Rinta-Kurikan talonpoikaiskartano

text: Isovihan aikana sai kartano taas korkea-arvoisen vieraan, kun 15. päivänä helmikuuta 1714 mainitaan Tsaari Pietari Suuren käskystä Suomen miehittänyttä Venäjän armeijaa komentaneen ruhtinas Mihail Golitsyn tulleen joukkoineen n. 11 000 miestä idästä Kurikkaan pitkin Kyrönkankaan talvitietä, joka johti Vähä-Kurikan kartanolle. Joukot marssivat talon pihan läpi vievää talvitietä ja ylittivät Kyrönjoen talon vierestä, Kurikanlahden eteläpuolelta. Tässä nähtiin kuulua Napuen taistelua edeltävä ensimmäinen yhteenotto, kun Kurikan kirkon puolella vastarannalla oli ruotsalaisen kenraali Carl Gustaf Armfeltin n. 100 miehen etuvartio käsittäen ainakin 30 miehen vahvuisen Ratsuväkijoukon , 20 miehen vahvuisen jalkaväen ja joukon talonpoikia. Kahakan jälkeen Etuvartion rippeet pakenivat kohti Isoakyröä ja Golitsyn joukkoineen jäi Kurikan keskustan paikkeille tai ehkä meijerinlahden jäälle lepäämään,kuten Klaus Flemingin joukot tekivät juuri ennen nuijasodan taistelua reilu vuosisata aiemmin vuonna 1597. Kartanon isäntähän oli tuolloin myös kirkonisäntä Yrjö Matinpoika Wähä-Kurikka, joka on saattanut auttaa asiaa, sillä ruhtinas Golitsyn panetti peitsimiehet vahtiin Kurikan kirkon ovelle ryöstelyn estämiseksi. Tämä oli erikoista sillä Tsaari oli määrännyt Golitsynin käyttämään poltetun maan taktiikkaa Pohjanmaalla. Katso myös oikealla oleva kartta v. 1756, joka on suurin piirtein näiltä ajoilta.


title: Rinta-Kurikan talonpoikaiskartano

text: Artturi Leinonen on ottanut talon kolmannen isännän Marcus Juhonpoika Wähä-Kurikan Hakkapeliitat kirjansa sankariksi nimellä Niisius Kurikka. Tilasta ja kuningas Kustaa II Adolfin ja kuningatar Maria Eleonoran vierailusta talossa kerrotaan heti kirjan ensimmäisillä sivuilla. Kirjassa kerrotaan huovien polttaneen Kurikan talon 1643. Tätäkin tukee se seikka, että Marcukselta mainitaan Etelä-Pohjanmaan historiassa osassa III palaneen arviolta n.40 huonetta käsittänyt kartano.


title: Rinta-Kurikan talonpoikaiskartano

text:
Tilan ensimmäinen isäntä on tullut Pirkkalasta, missä on ollut Kurikan ratsutila 1400-luvun alussa. Tämä Kurikka-niminen uudisasukas on tullut pitkin Kyrönkankaan talvitietä, mistä on näyttönä Kurikka nimeen viittaavaa omistajuutta Jalasjoen varrella ja Luopajärvellä. Molemmat olivat lempääläis-pirkkalalaisten eränkävijöiden nautintoja. Tilan ensimmäinen tiedossa oleva isäntä on Antti Kurikka (s. noin 1480). Ensimmäinen Kurikan isäntä oli löytänyt seudun komeimman paikan Kyrönkankaan talvitien päätepisteestä Kurikanlahden yläpuolelta ja Kyrönjoen korkealta rantatörmältä. Kurikanlahti oli todella kalaisa kalojen kutupaikka ja Kyrönjokikin kuhisi tuolloin lohta.
Kyrönkankaan talvitie poikkesi normaalista reitistään pitkin Jalasjokea Kurikan Ikarin teollisuusalueen kohdalla, koska erämiesten oli ohitettava nykyään kuivattu Pitkäkoski. Ohitus tapahtui pitkin Ikarintaivalta maateitse ja valtatie 3:n linjausta noudattava talvitie päättyi Wähä-Kurikan kartanon pihaan. Talon kohdalta joen ylittämällä pääsi Kyrönkankaan kesätielle, joka vei Korsholman linnaan eli nykyisen Vaasan suuntaan.


title: Rinta-Kurikan talonpoikaiskartano

text: Kurikassa on veroluetteloista pystytty osoittamaan kuusi kantataloa, jotka ovat 1400-luvulta. Kurikan talo on näistä ainoa, joka on Kurikan nykyisen keskustan kohdalla, kun muut ovat tulleet Ilmajoelta leviävän asutusrintaman mukana Panttilan Nenättömän luoman kohdalle.


title: Rinta-Kurikan talonpoikaiskartano

text: Wähä-Kurikan talon alla oleva rinne raivattiin niityksi ja jokitörmän päältä tasangot kaskettiin ja raivattiin pelloksi.


title: Rinta-Kurikan talonpoikaiskartano

text:
1795 Samuel Vähä-Kurikan jäätyä esikoisena isännöimään Vähä-Kurikkaa hänen pikkuveljensä Jaakko Vähä-Kurikka lähti syntymäkodistaan Vähä-Kurikan talosta isännöimään Vähä-Kurikan suurta torppaa torpparin kuoltua ja perusti pian paikalle mahtavan Oja-Kurikan, jonka nimen tyttärensä Maria Vähä-Kurikka otti käyttöön 1835. Oja-Kurikan kahtiajaossa 1928, Sofia Oja-Kurikka muutti taloineen Saukkotielle ja serkkunsa kirkkoväärti Salomon Oja-Kurikka jäi vanhalle paikalle ja otti tilalleen kantatilan nimen Vähä-Kurikka, sekä muutti oman sukunimensä Kurikaksi.
Vuonna 1887 Erotettiin Rinta-Kurikasta taas iso tila talon tyttärelle, kun Iisakki Mäki-Tassi ja vaimonsa Helena Rinta-Kurikka perustivat 1887 Kurikan kauppakartanon(Myllyniemi), joka olikin jo kantatie 67:n vieressä. Jokitöyrällä olevaan Vähä-Kurikan vanhimpaan taloon isännäksi tullut vävy Iisakki Juhonpoika Rinta-Kakkuri vaihtoi oman sukunimen ja tämän talon nimen Vähä-Kurikasta Rinta-Kurikaksi 1828. Vähä-Kurikan perintötila jaettiin kuitenkin maakirjojen mukaan lopullisesti vasta 1928. Tuolloin Wähä-Kurikan talouskeskus Rinta-Kurikka sai uuden tilanumeron ja uuden nimensä maakirjoihin.
Seuraavan selvityksen on tehnyt Suomen maanviljelijäin ammatillinen järjestö vuonna 1963. Tätä uudemmat tiedot ovat peräisin tilan nykyiseltä isännältä.Tilan rakennusten yhteispinta-ala on noin 1 600 m, joista päärakennuksessa ja lisäsiivessä noin 600 m Päärakennuksen pituus on noin 43 metriä. Päärakennuksen vanhimmat osat ovat 1400–1500-luvun taitteesta. Vanhinta osaa edustavat ainakin osa perustuksista ja valtava jääkellari maan alla. Tehty käsinhakatuista kivistä. Huonekorkeus on alakerrassa korkeimmillaan noin 3,4 metriä. Osassa taloa kattoa madallettu kolmeen metriin. Yläkerrassa katto on korkeimmillaan 4 metrissä.


title: Rinta-Kurikan talonpoikaiskartano

text: Päärakennuksen laajennuksen suunnitteli kirkonrakentaja Salomon V. Birling vuonna 1901. Laajennuksessa tehtiin iso kuisti kahteen kerrokseen, käsin paikalle tehty peltikatto sekä asennettiin punamultaisten hirsien päälle lautavuoraus.


title: Rinta-Kurikan talonpoikaiskartano

text: Renkien ja piikojen asumus 1700-luvulta. Siirretty kartanon vierestä nykyiselle paikalleen 1930. Kruunun verovilja-aitta on 1600-luvulta. (Museoviraston arvio)


title: Jānis Mediņš

text: Jānis Mediņš (9. lokakuuta 1890 Riika – 1966) oli latvialainen säveltäjä. Myös hänen vanhemmat veljensä Jāzeps ja Jēkabs Mediņš olivat säveltäjiä. Hän opiskeli lapsena pianon-, viulun- ja sellonsoittoa. Ensimmäiset laulunsa säveltäjä kirjoitti vuonna 1909, ja vuonna 1913 hän aloitti oopperan "Uguns un nakts" säveltämisen. Alkuperäinen tarkoitus oli oopperan valmistuminen lokakuuhun 1915 mennessä. Ensimmäisessä maailmansodassa Mediņš kuitenkin johti armeijan orkesteria, ja sodan lopuksi hän joutui Siperiaan.


title: Jānis Mediņš

text: Mediņš toimi myöhemmin Latvian konservatoriossa orkesterinjohdon ja instrumentaation opettajana. Hän oli yksi Latvian kansallisoopperan kapellimestareista ja johti lisäksi Latvian radion orkesteria. Neuvostomiehityksen alettua vuonna 1944 Mediņš pakeni Saksan kautta Tukholmaan.


title: Jānis Mediņš

text: "Uguns un natks" -ooppera loi yhdessä Alfrēds Kalniņšin "Baņutan" kanssa latvialaisen oopperagenren. Lisäksi Mediņš sävelsi muun muassa ensimmäisen latvialaisen pianokonserton (1932) ja baletin ("Mīlas uzvara"). Säveltäjän teosten määrä on yli 300. Häneen vaikuttivat latvialaisen kansanmusiikin ohella Richard Straussin ja Richard Wagnerin musiikki sekä ranskalainen impressionismi. Varsinkin Mediņš Latviasta poistumisen jälkeen hänen työnsä painottui kamarimusiikkiin orkesteriteosten sijasta. Hän sävelsi myös yksinlauluja.


title: Onegan kihlakunta

text: Onegan kihlakunta () oli kihlakunta Venäjän keisarikunnan Arkangelin kuvernementissa. Kihlakunta sijaitsi Vienanmereen kuuluvan Äänislahden ympärillä ja Äänisjoen varrella. Lännessä se rajoittui saman kuvernementin Kemin kihlakuntaan ja etelässä Aunuksen kuvernementtiin. Idässä rajanaapureita olivat samaan kuvernementtiin kuuluneet Arkangelin kihlakunta, Holmogoryn kihlakunta ja Šenkurskin kihlakunta. Kihlakunnan hallintokaupunki oli Onega.


title: Onegan kihlakunta

text: Vuoden 1897 väestönlaskennassa kihlakunnan asukkaista 99,6 % oli venäläisiä.


title: Pietarin kihlakunta

text: Pietarin kihlakunta () oli kihlakunta Venäjän keisarikunnan Pietarin kuvernementissa. Kihlakunta sijaitsi Suomenlahden itäpäässä Suomen suuriruhtinaskuntaan kuuluneen alueen eteläpuolella ja ulottui etelässä hiukan Nevajoen eteläpuolelle. Idässä se rajoittui Pähkinälinnan kihlakuntaan ja etelässä Tsarskoje Selon kihlakuntaan. Kihlakunnan hallintokaupunki oli Venäjän keisarikunnan pääkaupunki Pietari.


title: Pietarin kihlakunta

text: Vuoden 1897 väestönlaskennassa kihlakunnan asukkaista venäläisiä oli 85,4 %, saksalaisia 4,0 %, suomalaisia 2,9 % ja puolalaisia 2,8 %.


title: Pietarin kihlakunta

text: Vuodesta 1914 alkaen alueen nimenä oli Petrogradin kihlakunta ja vuodesta 1924 vuoteen 1927 Leningradin kihlakunta.


title: Pähkinälinnan kihlakunta

text: Pähkinälinnan kihlakunta () oli kihlakunta Venäjän keisarikunnan Pietarin kuvernementissa. Kihlakunta sijaitsi Laatokan eteläpäässä ja sen poikki virtasi Nevajoki. Pohjoisessa se rajoittui Suomen suuriruhtinaskuntaan, lännessä Pietarin kihlakuntaan ja Tsarskoje Selon kihlakuntaan, idässä Uuden-Laatokan kihlakuntaan ja etelässä Novgorodin kuvernementtiin. Kihlakunnan hallintokaupunki oli Pähkinälinna.


title: Pähkinälinnan kihlakunta

text: Vuoden 1897 väestönlaskennassa kihlakunnan asukkaista venäläisiä oli 55,3 %, suomalaisia 39,3 %, saksalaisia 1,8 % ja puolalaisia 1,7 %.


title: Tsarskoje Selon kihlakunta

text: Tsarskoje Selon kihlakunta (, myös "Saaren kihlakunta") oli kihlakunta Venäjän keisarikunnan Pietarin kuvernementissa. Kihlakunta sijaitsi sisämaassa kuvernementin keskiosassa. Pohjoisessa se rajoittui Pietarin kihlakuntaan, idässä Pähkinälinnan kihlakuntaan ja Novgorodin kuvernementtiin, etelässä Lugan kihlakuntaan sekä lännessä Jaaman kihlakuntaan ja Pietarhovin kihlakuntaan. Kihlakunnan hallintokaupunki oli Tsarskoje Selo.


title: Tsarskoje Selon kihlakunta

text: Vuoden 1897 väestönlaskennassa kihlakunnan asukkaista venäläisiä oli 65,5 %, suomalaisia 25,7 %, virolaisia 2,5 %, saksalaisia 2,1 % ja puolalaisia 1,9 %.


title: Pietarhovin kihlakunta

text: Pietarhovin kihlakunta () oli kihlakunta Venäjän keisarikunnan Pietarin kuvernementissa. Kihlakunta sijaitsi Suomenlahden itäpäässä sen etelärannalla. Idässä kihlakunta rajoittui Tsarskoje Selon kihlakuntaan ja lännessä Jaaman kihlakuntaan. Kihlakunnan hallintokaupunki oli Pietarhovi.


title: Pietarhovin kihlakunta

text: Vuoden 1897 väestönlaskennassa kihlakunnan asukkaista venäläisiä oli 67,7 %, suomalaisia 13,2 %, virolaisia 6,2 %, inkerikkoja 4,7 %, saksalaisia 2,4 % ja puolalaisia 1,9 %.


title: Jaaman kihlakunta

text: Jaama kihlakunta () oli kihlakunta Venäjän keisarikunnan Pietarin kuvernementissa. Kihlakunta sijaitsi Suomenlahden etelärannalla. Idässä se rajoittui Pietarhovin kihlakuntaan ja Tsarskoje Selon kihlakuntaan, kaakossa Lugan kihlakuntaan, etelässä Outovan kihlakuntaan ja lännessä Vironmaan kuvernementtiin. Kihlakunnan hallintokaupunki oli Jaama.


title: Jaaman kihlakunta

text: Vuoden 1897 väestönlaskennassa kihlakunnan asukkaista venäläisiä oli 50,9 %, virolaisia 21,9 %, suomalaisia 14,2 %, inkerikkoja 7,8 % ja saksalaisia 2,6 %.


title: Jaaman kihlakunta

text: Vuodesta 1922 alkaen alueen nimenä oli Kingiseppin kihlakunta.


title: Outovan kihlakunta

text: Outova kihlakunta () oli kihlakunta Venäjän keisarikunnan Pietarin kuvernementissa. Kihlakunta sijaitsi kuvernementin länsiosassa Peipsijärven itäpuolella. Lännessä se rajoittui Vironmaan kuvernementtiin, pohjoisessa Pietarin kuvernementin Jaaman kihlakuntaan, idässä Lugan kihlakuntaan ja etelässä Pihkovan kuvernementtiin. Kihlakunnan hallintokaupunki oli Outova.


title: Outovan kihlakunta

text: Vuoden 1897 väestönlaskennassa kihlakunnan asukkaista venäläisiä oli 88,9 % ja virolaisia 10,5 %.


title: Lugan kihlakunta

text: Lugan kihlakunta () oli kihlakunta Venäjän keisarikunnan Pietarin kuvernementissa. Lännessä kihlakunta rajoittui saman kuvernementin Outovan kihlakuntaan, pohjoisessa Jaaman kihlakuntaan ja Tsarskoje Selon kihlakuntaan, idässä Novgorodin kuvernementtiin ja etelässä Pihkovan kuvernementtiin. Kihlakunnan hallintokaupunki oli Luga.


title: Lugan kihlakunta

text: Vuoden 1897 väestönlaskennassa kihlakunnan asukkaista venäläisiä oli 91,7 %, virolaiset 3,6 % ja latvialaisia 1,3 %.


title: Uuden-Laatokan kihlakunta

text: Uuden-Laatokan kihlakunta () oli kihlakunta Venäjän keisarikunnan Pietarin kuvernementissa. Kihlakunta sijaitsi Laatokan kaakkoisrannalla kuvernementin itäosassa. Lännessä se rajoittui Pähkinälinnan kihlakuntaan, pohjoisessa Aunuksen kuvernementtiin, idässä ja etelässä Novgorodin kuvernementtiin. Kihlakunnan hallintokaupunki oli Uusi-Laatokka.


title: Uuden-Laatokan kihlakunta

text: Vuoden 1897 väestönlaskennassa kihlakunnan asukkaista 99,1 % oli venäläisiä.


title: Uuden-Laatokan kihlakunta

text: Vuodesta 1923 alkaen alueen nimenä oli Olhavan kihlakunta.


title: 4Minute

text: 4Minute () oli viisihenkinen eteläkorealainen tyttöbändi. Yhtye perustettiin vuonna 2009 ja sen levy-yhtiönä toimi Cube Entertainment. He julkaisivat musiikkia lähinnä koreaksi, mutta välillä myös japaniksi. Yhtyeeseen kuuluivat jäsenet Nam Ji-hyun, Heo Ga-yoon, Jeon Ji-yoon, Kim Hyun-ah ja Kwon So-hyun. Yhtye julkaisi ensimmäisen singlensä "Hot Issue" vuonna 2009, ja joulukuussa 2010 ensimmäisen japaninkielisen albuminsa "Diamond". He julkaisivat ensimmäisen kokopitkän koreankielisen albuminsa vuonna 2011, joka on nimeltään "4Minutes Left". 4Minute on julkaissut myös 7 minialbumia: "For Muzik" (2009), "Hit Your Heart" (2010), "Volume Up" (2012), "Name Is 4Minute" (2013), "4Minute World" (2014), "Crazy" (2015) ja "Act. 7" (2016).


title: 4Minute

text: 4Minute hajosi vuonna 2016, kun yhtyeen jäsenet eivät päässeet yksimielisyyteen sopimuksissaan levy-yhtiön kanssa.


title: Jacob Gustaf De la Gardie

text: Jacob Gustaf De la Gardie (16. kesäkuuta 1768 - 26. huhtikuuta 1842) oli ruotsalainen kreivi, sotilas ja poliitikko, joka toimi valtiopäivien maamarsalkkana 1834-1835. Hän teki ensin uraa armeijassa, ja eteni ratsuväen kenraaliksi 1826. Hän oli diplomaattina Wienissä vuosina 1799-1801. Myös politiikassa hnellä oli usein näkyvä rooli "gustaviaanien" johtajana.


title: Rock Summer

text: Rock Summer on Tallinnassa, Virossa laululavalla vuosina 1988–1997 järjestetty rock-festivaali. Ensimmäisenä vuotena tapahtumasta käytettiin nimeä Glasnost Rock – Rock For Peace!. Kesäkuussa 2013 järjestettiin samassa paikassa Rock Summer 25 -festivaalit.


title: Rock Summer

text:
Festivaalit pidettiin 26.- 28. elokuuta 1988 Tallinnan laululavalla.
Juontajina toimivat Ivo Linna (Viro) ja Joke Linnamaa (Suomi).


title: Seija-myrsky

text: Seija-myrsky oli Suomea 13. joulukuuta 2013 koetellut harvinaisen voimakas talvimyrsky. Myrskyn on kuvailtu olleen paikoin jopa voimakkaampi kuin joulukuussa 2011 riehuneen Tapani-myrskyn. Myrskyn aikana kovin maa-alueilla mitattu puuska oli 29,8 m/s, ja se mitattiin Helsinki-Vantaan lentoasemalla. Merialueilla kovin puuska mitattiin Raumalla, ja sen nopeus oli 36,8 m/s. Kovin keskituuli merellä, 30,7 m/s, mitattiin Kaskisissa, ja se sivusi voimassa olevaa keskituuliennätystä. Noin 31 m/s keskituuli on mitattu Suomessa nyt neljä kertaa (30,5–31,4 m/s). Aallokko oli Seija-myrskyssä kovaa Suomen merialueilla, erityisesti Selkämerellä, jossa merkitsevä aallonkorkeus oli lähes 6 metriä. Merivesi myös nousi korkealle länsirannikolla ja Suomenlahden itäosissa.


title: Seija-myrsky

text: Myrsky katkoi sähköt yli 200 000 kotitaloudelta eli yhtä monelta kuin Tapani- ja Eino-myrskykin. Eniten sähköttömiä asiakkaita oli Lounais-Suomessa, jossa noin 86 000 kotitaloutta oli ilman sähköä. Myös rataverkko kärsi vahinkoja, kun neljä rataa oli poikki kaatuneiden puiden takia. Myrsky tuhosi metsää maa- ja metsätalousministeriön mukaan arviolta 15–60 miljoonan euron arvosta. Pelastuslaitoksia hälytettiin myrskyn takia vahingontorjuntatehtäviin 1 040 kertaa.


title: Seija-myrsky

text: Seija-myrskyn aikana Kainuuseen, osaan Pohjois-Pohjanmaata ja Etelä-Lappiin satoi jopa 20 senttiä lunta, mikä yhdessä kovan tuulen kanssa lisäsi etenkin Kainuun eteläosissa sähkökatkosten määrää.


title: Pohjois-Karjalan maakuntaliitto

text: Pohjois-Karjalan maakuntaliitto on kuntayhtymä, jonka jäseniä ovat kaikki Pohjois-Karjalan 13 kuntaa. Pohjois-Karjalan maakuntaliitto perustettiin 21.4.1936. Liiton toimistossa työskentelee noin 40 henkilöä. Maakuntaliiton toimitilat ovat Joensuun vanhimmassa kivirakennuksessa, Pielisjoen linnassa.


title: Pohjois-Karjalan maakuntaliitto

text: Maakuntaliiton tavoitteena on Pohjois-Karjalan tekeminen entistä paremmaksi paikaksi asua, opiskella, tehdä töitä ja yrittää. Liiton rooli aluekehityksessä on ennen muuta olla alueen toimijoiden yhteistyöjohtaja. Maakuntaliiton tehtäviä ovat maakunnan kehittäminen, maankäytön suunnittelu ja maakunnan etujen ajaminen.


title: Niklas Mannfolk

text: Niklas Jan Anders Mannfolk (s. 16. heinäkuuta 1984 Valkeakoskella) on suomalainen poliitikko. Hän on Suomen ruotsalainen kansanpuolueen (RKP) varapuheenjohtaja.


title: Niklas Mannfolk

text: Mannfolk oli RKP:n nuorisojärjestön Svensk Ungdomin puheenjohtaja. Hän aloitti tehtävässä toukokuussa 2012, voitettuaan liittokokouksen äänestyksessä vastaehdokkaansa Daniela Holmin äänin 45–27 . Vuonna 2013 hänet valittiin toiselle kaudelle. Hänen seuraajanaan aloitti Ida Schauman vuonna 2014. Ennen puheenjohtajuuttaan Mannfolk toimi Turun kauppakorkeakoulun ylioppilaskunnan puheenjohtajana 2008-2009, Turun yliopiston ylioppilaskunnan puheenjohtajana 2009-2011, sekä Liberaalit Opiskelijat LSK:n liittohallituksessa vuonna 2010.


title: Niklas Mannfolk

text: Mannfolk kirjoitti ylioppilaaksi keväällä 2004 Turun Luostarivuoren lukiosta ja suoritti asepalveluksensa Porin Prikaatissa sekä Parolan Panssarikoulussa 2004-2005. Syksystä 2005 Mannfolk opiskeli Turun kauppakorkeakoulussa pääaineenaan kansainvälinen liiketoiminta ja sivuaineinaan logistiikka ja yritysjuridiikka. Hän valmistui kauppatieteiden maisteriksi keväällä 2012. Vuosina 2008–2009 hän toimi Turun kauppakorkeakoulun hallituksen jäsenenä.


title: Niklas Mannfolk

text: Mannfolk toimi 2010–2012 Turun kaupungin lukio- ja ammattiopetuslautakunnan jäsenenä, sekä sen ruotsinkielisen jaoston puheenjohtajana. Vuoden 2012 kunnallisvaalien jälkeen Mannfolk istuu Turun kaupungin tarkastuslautakunnassa. Eduskuntavaaleissa vuonna 2011 Mannfolk keräsi Varsinais-Suomen vaalipiirissä 812 ääntä, ja kunnallisvaaleissa 2012 100 ääntä. Eduskuntavaalien jälkeen hän työskenteli vuoden puolustusministeri Stefan Wallinin maakunta-avustajana, mutta erosi tehtävästään tullessaan valituksi Svensk Ungdomin puheenjohtajaksi. Vuonna 2008 Mannfolk oli työharjoittelussa Euroopan parlamentissa MEP Henrik Laxin toimistossa.


title: Niklas Mannfolk

text: Mannfolk oli ehdolla europarlamenttivaaleissa 2014, joissa hän keräsi 2 500 ääntä. Eduskuntavaaleissa 2015 Mannfolk oli ehdolla Uudenmaan vaalipiiristä.


title: Marsfjället

text:
Marsfjället on vuori tai tunturi Vilhelminan kunnassa Västerbottenin läänissä, Ruotsissa. Sen huippu on 1590 metriä merenpinnan yläpuolella.
Marsfjälletin huippu on Ruotsin korkein kohta Norra Storfjälletin ja Sylarna-vuorten välillä. Huipulle johtaa merkitty kävelyreitti.


title: Palettiviiriäiskyyhky

text: Palettiviiriäiskyyhky ("Geotrygon saphirina") on kyyhkyihin kuuluva lintulaji. Lajia tavataan Etelä-Amerikassa.


title: Palettiviiriäiskyyhky

text: Palettiviiriäiskyyhky voi kasvaa 22–26 cm pitkäksi ja ruumiinrakenteeltaan se on tukevahko. Palettiviiriäiskyyhkyn päälaki on tumman sininen, vihreä tai violetti, naama on valkoinen ja lajilla on musta nokasta lähtevä juova. Niskassa on kiiltävän vihreä ja violetti laikku, yläperä on safiirinsininen. Linnun selkä ja siivet ovat punaruskeat ja vatsa on harmaa. Naaras on yleisväritykseltään koirasta harmaampi ja vatsassa on oliivinruskea vivahde.


title: Palettiviiriäiskyyhky

text: Palettiviiriäiskyyhkyllä on 3 alalajia. Näistä "G. s. purpurata", jota toisinaan pidetään omana lajinaan "G. purpurata", elää Kolumbiassa ja Ecuadorin luoteisosassa, "G. s. rothschildi"-alalajia tavataan ainoastaan Kaakkois-Perusta ja nimialalaji "G. s. saphirina" elää Ecuadorin eteläosista Peruun ja pienellä alueella läntisimmässä Brasiliassa. Laji elää kosteiden ainavihantien metsien pohjakerroksissa. Tyypillisesti palettiviiriäiskyyhkyn elinympäristöt sijaitsevat 600–1 000 metrin korkeudessa merenpinnasta. Palettiviiriäiskyyhkyt liikkuvat tyypillisesti yksin tai pareittain ja niiden ravintoa ovat siemenet ja pienet selkärangattomat eläimet.


title: Palettiviiriäiskyyhky

text: Palettiviiriäiskyyhkykannan kokoa ei ole arvioitu, mutta sitä kuvataan harvinaiseksi ja sen esiintymisalue on pirstaleinen. Lajin kantaa uhkaa sopivien elinympäristöjen hävittämienn karjan laidunmaiksi, soijan viljelyyn ja teiden rakentamisen vuoksi. Myös metsästys voi olla uhka palettiviiriäiskyyhkyille.


title: Billy Rose

text: William Samuel Rosenberg (6. syyskuuta 1895 New York – 10. helmikuuta 1966 Jamaika), paremmin tunnettu nimellä Billy Rose, oli yhdysvaltalainen Broadway-sanoittaja, tuottaja ja teatterinomistaja. Hän sanoitti 1920-luvulta 1950-luvulle jatkuneella urallaan 11 Broadway-produktiota ja monista hänen sanoittamistaan kappaleista tuli ajan populaarimusiikin hittejä. Rosen sanoittamiin kappaleihin kuuluvat muun muassa ”Me and My Shadow” (1927), ”Without a Song” (1929), ”More Than You Know” (1929) ja ”It’s Only a Paper Moon” (1933).


title: Billy Rose

text: Rose järjesti "akvakadeiksi" () kutsuttuja suuren mittakaavan uinti- ja lauluesityksiä vuoden 1939 New Yorkin maailmannäyttelyyn ja seuraavan vuoden Golden Gate International Expositioniin San Franciscossa. Hän omisti New Yorkissa useita ravintoloita ja yökerhoja ja hankki 1950–1960-luvuilla omistukseensa myös kaksi teatteria.


title: Billy Rose

text: Billy Rose oli naimisissa viidesti. Yksi hänen vaimoistaan oli näyttelijä-laulaja Fanny Brice. Rose kuoli keuhkokuumeeseen helmikuussa 1966 Jamaikalla sijaitsevassa loma-asunnossaan.


title: Billy Rose

text: Vuonna 1970 Rose valittiin postuumisti Songwriters Hall of Fameen.


title: Séléka

text: Séléka eli Séléka CPSK-CPJP-UFDR on Keski-Afrikan tasavallassa toimiva kapinallisliike. Sen nimi on sangon kieltä ja tarkoittaa liittoa. Seleka-liitto muodostui kolmesta aikaisemmasta kapinallisryhmästä: Union of Democratic Forces for Unity (UFDR), the Union of Republican Forces (UFR) ja Convention of Patriots for Justice and Peace (CPJP). Séléka perustettiin maan muslimienemmistöisessä pohjoisosassa, mutta kun se eteni voittoisana kohti etelän pääkaupunkiseutua, mukaan liittyi monenlaisia onnenonkijoita ja palkkasotilaita.


title: Séléka

text: Sélékan keskeinen johtaja on UFDR:n Michel Djotodia. Maaliskuussa 2013 Séléka syrjäytti presidentti François Bozizén, ja huhtikuussa Djotodia julistautui presidentiksi.


title: Jekaterina Šumilova

text: Jekaterina Jevgenjevna Šumilova (; s. 25. lokakuuta 1986) on venäläinen ampumahiihtäjä.


title: Jekaterina Šumilova

text:
Nové Měston MM-kilpailuissa 2013 Šumilova oli pikakilpailun viidestoista. Sotšin olympialaisissa 2014 hän oli mukana Venäjän naisten hopeaa saavuttaneessa viestijoukkueessa.
Kontiolahden MM-kilpailuissa 2015 hän sijoittui sprintissä kuudenneksi ja takaa-ajossa neljänneksi ja yhteislähdössä kymmenenneksi.


title: Jekaterina Šumilova

text: Šumilova aloitti kilpailemisen ampumahiihdon maailmancupissa kaudella 2011–2012, ja hänen parhaat sijoituksensa maailmancupissa ovat kuudennet sijat Hochfilzenin takaa-ajokilpailussa kaudella 2013–2014 ja Kontiolahden MM-sprintissä 2015. Cupin kokonaistilanteessa hän oli 31. kaudella 2012–2013.


title: Morone

text: Morone on ahvenkalojen lahkoon ("Perciformes") ja bassien heimoon ("Moronidae") kuuluva kalasuku.


title: Morone

text: Sukuun kuuluu neljä lajia.


title: Tekstuaalinen transmissio

text: Tekstuaalinen transmissio eli välittyminen tarkoittaa tekstin siirtymistä yhdestä dokumentista toiseen. Esimerkiksi tekijän käsikirjoituksen latomisessa ja painamisessa kirjaksi on kyse tekstuaalisesta transmissiosta, samoin kuin tuon kirjan kappaleen käyttämisessä myöhemmin perustana uuden laitoksen laatimiselle. Jokainen transmission vaihe altistaa tekstin tekstuaaliselle variaatiolle, joka voi toteutua esimerkiksi tiedostamattomina kopiointi- tai painovirheinä tai tekijän tai editorin revisioina.


title: Whistler Sliding Centre

text:
Whistler Sliding Centre on kelkkailurata Whistlerissä Brittiläisessä Kolumbiassa Kanadassa.
Whistler Sliding Centreä alettiin rakentaa kesäkuussa 2005, ja se valmistui joulukuussa 2007 Vancouverin olympialaisia varten. Se on maailman kovavauhtisin kelkkailurata. Olympialaisten harjoituksissa menehtyi georgialainen ohjaskelkkailija Nodar Kumaritašvili. Radan osoittauduttua turhan vaaralliseksi, siihen on tehty uusia, alempia lähtöpaikkoja. Virallisia lähtöpaikkoja on nykyisin seitsemän. Nykyään rata toimii maailmancup- ja MM-kilpailuiden isäntäpaikkana ja kansallisena harjoituskeskuksena.


title: Bob Russell

text: Sidney Keith ”Bob” Russell (25. huhtikuuta 1914 Passaic, New Jersey – 18. helmikuuta 1970 Beverly Hills, Kalifornia) oli yhdysvaltalainen sanoittaja. Hän aloitti uransa sanoittamalla vaudeville-musiikkia ja siirtyi myöhemmin elokuvamusiikin pariin.


title: Bob Russell

text: Russellin sanoittamia kappaleita ovat muun muassa Duke Ellingtonin ”Don’t Get Around Much Anymore” (1942) ja ”Do Nothin’ till You Hear from Me” (1943), Billie Holidayn esittämä ”Crazy He Calls Me (1949) sekä The Hollies -yhtyeen tunnetuksi tekemä ”He Ain’t Heavy, He’s My Brother” (1969). Hänen kääntämiinsä vieraskielisiin kappaleisiin kuuluvat Alberto Domínguezin ”Frenesí”, Lorenzo Barcelatan ”Maria Elena” ja Ary Barroson ”Aquarela do Brasil” (engl. ”Brazil”).


title: Juozas Gruodis

text: Juozas Gruodis (1884–1948) oli liettualainen säveltäjä. Hän yhdisteli kansanmusiikin elementtejä moderneihin sävellystekniikoihin. Hän oli myös kapellimestari ja johtava sävellysopettaja.


title: Juozas Gruodis

text: Gruodis pääsi Moskovan konservatorioon syksyllä 1915. Vuodesta 1920 lähtien hän opiskeli säveltämistä Leipzigin konservatoriossa, jossa häntä opettivat Stephan Krehl, Paul Graener ja Sigfrid Karg-Elert. Saksassa Gruodis kehitti oman kansallisromanttisen tyylinsä. Hän palasi Liettuaan vuonna 1924. Hän työskenteli muun muassa Kaunasissa ja oli konservatorioiden kunniajäsen Latviassa ja Helsingissä. Neuvostomiehityksen alkuvuosina Gruodis sai virallista tunnustusta, mutta myös voimakasta kritiikkiä soitinsävellystensä "formalistisista" aineksista.


title: Juozas Gruodis

text: Gruodiksen tuotantoon kuuluu muun muassa kymmeniä pianoteoksia, kuorosävellyksiä, yksinlauluja, baletti ja sävellyksiä sinfoniaorkesterille.


title: Uudenkaledoniankäpinkäinen

text: Uudenkaledoniankäpinkäinen ("Edolisoma anale") on käpinkäisten heimoon kuuluva varpuslintu.


title: Uudenkaledoniankäpinkäinen

text: Uudenkaledoniankäpinkäistä tavataan Uudessa Kaledoniassa. Sen kannaksi arvioidaan 10 000–19 999 yksilöä. Laji on luokiteltu silmälläpidettäväksi.


title: Afrikanharmaakäpinkäinen

text: Afrikanharmaakäpinkäinen ("Ceblepyris caesius") on käpinkäisten heimoon kuuluva varpuslintu.


title: Afrikanharmaakäpinkäinen

text: Afrikanharmaakäpinkäistä tavataan Burundissa, Kamerunissa, Kongon demokraattisessa tasavallassa, Päiväntasaajan Guineassa, Etiopiassa, Keniassa, Malawissa, Mosambikissa, Nigeriassa, Ruandassa, Etelä-Afrikassa, Etelä-Sudanissa, Sudanissa, Swazimaassa, Tansaniassa, Ugandassa ja Zimbabwessa. Lajin on yleinen levinneisyysalueensa pohjoisosissa ja harvinainen etelässä. Sen ei uskota olevan vaarassa, ja se on luokiteltu elinvoimaiseksi.


title: Echoes of Decimation

text: Echoes of Decimation on yhdysvaltalaisen teknisen death metal -yhtyeen Originin kolmas studioalbumi. Se julkaistiin vuonna 2005 levymerkillä Relapse Records.


title: Echoes of Decimation

text: Albumista julkaistiin myös rajoitettu 1000 kappaleen vinyylipainos.


title: Christoph Brandner

text: Christoph Brandner (s. 5. heinäkuuta 1975 Bruck an der Mur, Itävalta) on itävaltalainen jääkiekkovalmentaja ja entinen jääkiekkohyökkääjä. Brandner aloitti uransa kasvattajaseurassaan Kapfenberger SV:ssa vuonna 1990. Viimeiset ottelunsa Brandner pelasi kaudella 2011–2012 Klagenfurter AC:n joukkueessa.


title: Christoph Brandner

text: Brandner pelasi Itävallassa vuosina 1990–2000, edustaen maansa pääsarjassa pelanneita Kapfenbergeria sekä Klagenfurteria. Kaudella 2000–2001 Brandner pelasi Saksan pääsarjassa, DEL-liigassa. DEL-liigassa Brandner edusti Krefeld Pinguinea kolmen kauden ajan.


title: Christoph Brandner

text: NHL-seura Minnesota Wild varasi Brandnerin vuoden numerolla 237. Kaudeksi siirtyikin Pohjois-Amerikkaan Wildin organisaatioon. Brandner pelasi Wildin farmiseurassa, AHL:ssä pelaavassa Houston Aerosissa. NHL-debyyttinsä hän teki 8. lokakuuta 2003 vierasottelussa Chicago Blackhawksia vastaan. Ensimmäisen maalinsa Brandner teki uransa kolmannessa NHL-ottelussa San Jose Sharksia vastaan.


title: Christoph Brandner

text: Brandner pelasi Pohjois-Amerikassa vielä kaudella 2004–2005, mutta ainoastaan farmiseura Houstonissa. Seuraavaksi kaudeksi Brandner palasikin Eurooppaan ja pelasi kauden Elitserienissä, edustaen Södertälje SK:ta.


title: Christoph Brandner

text: Vuosina 2006–2008 Brandner pelasi jälleen Saksassa, edustaen Hamburg Freezersia. Uransa lopun, vuodet 2008–2012, Brandner pelasi Itävallassa Klagenfurterin joukkueessa.


title: Christoph Brandner

text: Brandner pelasi urallaan Itävallan pääsarjassa 397 ottelua, Saksan DEL-liigassa 253 ottelua ja edusti Itävaltaa yhteensä 56:ssa A-maaottelussa. Brandner voitti urallaan kerran Saksan mestaruuden (kaudella 2002–2003) sekä kolmesti Itävallan mestaruuden (1999–2001 ja 2008–2009).


title: Luonnonvarakeskus

text: Luonnonvarakeskus (Luke) on maa- ja metsätalousministeriön alainen tutkimuslaitos, joka aloitti toimintansa 1. tammikuuta 2015. Luonnonvarakeskus muodostettiin yhdistämällä Maa- ja elintarviketalouden tutkimuskeskus MTT, Metsäntutkimuslaitos Metla, Riista- ja kalatalouden tutkimuslaitos RKTL sekä Maa- ja metsätalousministeriön tietopalvelukeskus Tiken tilastotuotanto.


title: Luonnonvarakeskus

text: Luonnonvarakeskus on VTT:n jälkeen Suomen toiseksi suurin tutkimuslaitos.


title: Luonnonvarakeskus

text: Luken pääjohtaja on 10. syyskuusta 2018 alkavalla viisivuotiskaudella tekniikan tohtori Johanna Buchert. Häntä edelsi Tampereen yliopiston rehtoriksi siirtynyt filosofian tohtori, professori Mari Walls.


title: Luonnonvarakeskus

text: Luonnonvarakeskuksesta annetun lain mukaan sen toimialaa on uusiutuvien luonnonvarojen kestävään käyttöön perustuvan kilpailukykyisen elinkeinotoiminnan sekä hyvinvoinnin ja maaseudun elinvoimaisuuden edistäminen. Keskuksen tehtävänä on harjoittaa toimialallaan tieteellistä tutkimus- ja kehittämistoimintaa, tuottaa tietoa ja asiantuntijapalveluita yhteiskunnallisen päätöksenteon sekä viranomaistoiminnan tueksi, harjoittaa tiedon ja teknologian siirtoa, tuottaa tilastoja ja ylläpitää rekistereitä. Myös geenivarojen monimuotoisuuden säilyttämiseen liittyvät tehtävät ja kansainvälisen yhteistyön edistäminen lukeutuvat tutkimuslaitokselle säädettyihin tehtäviin.


title: Luonnonvarakeskus

text: Luken tutkimus on ryhmitelty neljäksi teemaksi: Pohjoinen vihreä biotalous, Innovatiivinen elintarvikeketju, Sininen biotalous ja Kestävä luonnonvaratalous yhteiskunnassa.


title: Luonnonvarakeskus

text: Luonnonvarakeskuksen johtokeskus sijaitsee Helsingissä Viikin kampuksella. Luonnonvarakeskuksen alueellisen toiminnan strategian mukaan Luonnonvarakeskuksella on neljä päätoimipaikkaa: pääkaupunkiseutu, Jokioinen, Joensuu ja Oulu. Muita toimipaikkoja on eri maakunnissa useita. Laitoksen suunnitelmissa on kuitenkin karsia noin neljäsosa yhdistyvissä laitoksissa olleista lähes 40 toimipisteestä vuoteen 2018 mennessä.


title: Valkovatsakäpinkäinen

text: Valkovatsakäpinkäinen ("Ceblepyris pectoralis") on käpinkäisten heimoon kuuluva varpuslintu.


title: Valkovatsakäpinkäinen

text: Valkovatsakäpinkäistä tavataan Länsi-, Keski- ja Itä-Afrikassa sekä eteläisen Afrikan pohjoisosissa. Lajin ei uskota olevan vaarassa, ja se on luokiteltu elinvoimaiseksi.


title: Tekstuaalinen variaatio

text: Tekstuaalisella variaatiolla viitataan yhden tekstin eri versioiden välisiin eroihin (ns. ulkoisiin variantteihin) tai tekstiin tehtyihin muutoksiin yhdessä dokumentissa (ns. sisäisiin variantteihin). Lisäksi tekstuaalisella variaatiolla voidaan viitata prosessiin, jossa yhdessä dokumentissa olevaa tekstiä muutetaan, tai sellaiseen tekstuaaliseen transmissioon, jossa tekstistä tuotetaan uusi, edellisestä versiosta poikkeava versio.


title: Janika-myrsky

text: Janika-myrsky oli Suomea 15. marraskuuta 2001 koetellut myrsky. Sen aikana kovin 10 minuutin keskituulen nopeus oli 30 m/s, joka mitattiin Rauman Kylmäpihlajassa. Järvialueilla voimakkain keskituulen nopeus vaihteli 21-22 m/s:n välillä. Ilmatieteen laitoksen mukaan vastaavaa tuulennopeutta oli ennen Janikaa havaittu maa-alueilla elokuussa 1959.


title: Janika-myrsky

text: Eniten tuhoa myrsky aiheutti Pirkanmaalla, Hämeessä, Itä-Hämeessä ja Uudellamaalla. Myrsky vaati ainakin yhden kuolonuhrin, kun Keskustapuolueen kansanedustaja Olavi Ala-Nissilän poika kuoli. Janika- ja Pyry-myrskyt aiheuttivat yhdessä noin 7,3 miljoonan kuutiometrin puustotuhot .


title: Kongonharmaakäpinkäinen

text: Kongonharmaakäpinkäinen ("Ceblepyris graueri") on käpinkäisten heimoon kuuluva varpuslintu.


title: Kongonharmaakäpinkäinen

text: Kongonharmaakäpinkäistä tavataan Kongon demokraattisessa tasavallassa ja Ugandassa. Lajia on kuvattu harvinaiseksi ja erittäin paikalliseksi. Se on luokiteltu silmälläpidettäväksi.


title: Madagaskarinkäpinkäinen

text: Madagaskarinkäpinkäinen ("Ceblepyris cinereus") on käpinkäisten heimoon kuuluva varpuslintu.


title: Madagaskarinkäpinkäinen

text: Madagaskarinkäpinkäistä tavataan Komoreilla, Madagaskarissa ja Mayottella. Lajin on kuvattu olevan sopivissa elinympäristöissä yleinen Madagaskarissa. Sen ei uskota olevan vaarassa, ja laji on luokiteltu elinvoimaiseksi.


title: Sinikäpinkäinen

text: Sinikäpinkäinen ("Cyanoraucalus azureus") on käpinkäisten heimoon kuuluva varpuslintu.


title: Sinikäpinkäinen

text: Sinikäpinkäistä tavataan Länsi-Afrikan eteläosissa ja Keski-Afrikassa. Sen ei uskota olevan vaarassa, ja laji on luokiteltu elinvoimaiseksi.


title: Mauritiuksenlivertäjä

text: Mauritiuksenlivertäjä ("Lalage typica") eli aiemmalta nimeltään mauritiuksenkäpinkäinen on käpinkäisten heimoon kuuluva varpuslintu.


title: Mauritiuksenlivertäjä

text: Mauritiuksenlivertäjää tavataan kotoperäisenä Mauritiuksella. Sen kannaksi arvioidaan 900–1 100 yksilöä. Laji on luokiteltu vaarantuneeksi, koska sen levinneisyysalue ja populaatio ovat pienet.


title: Réunioninlivertäjä

text: Réunioninlivertäjä ("Lalage newtoni") eli aiemmalta nimeltään réunioninkäpinkäinen on käpinkäisten heimoon kuuluva varpuslintu.


title: Réunioninlivertäjä

text: Réunioninlivertäjää tavataan kotoperäisenä Réunionilla. Laji on vähentynyt jatkuvasti, ja sen populaatioksi arvioidaan noin 75 yksilöä, joista pesiviä pareja on noin 25. Laji on luokiteltu äärimmäisen uhanalaiseksi.


title: Vissaveden tekojärvi

text: Vissaveden tekojärvi on tekojärvi Keski-Pohjanmaalla Kaustisen ja Vetelin rajalla, mutta kuuluu hallinnollisesti Kaustiseen. Sen pinta-ala on 3,5 km² ja se valmistui 1966. Ennen tekojärven rakentamista paikalla oli pieni järvi.


title: Vissaveden tekojärvi

text: Vissaveden tekojärvi kuuluu Perhonjoen vesistöön. Sen rantaviivan pituus on 21,68 km ja korkeustaso 98 metriä


title: Herman Cedercreutz

text: Herman Cedercreutz (alun perin aateloimattomana "Tersmeden") () oli ruotsalainen 1700-luvun alkupuolen diplomaatti, kreivi ja valtaneuvos. Hän toimi Ruotsin Pietarin-lähettiläänä vuosina 1722–1727, nimitettiin kamarirevision presidentiksi vuonna 1736 ja valtaneuvokseksi 1742. Hän oli Ruotsin toinen neuvottelija Turun rauhan solmimisessa 1743, jonka jälkeen hän palasi uudelleen Pietarin-lähettilääksi. Kreivin arvon hän sai vuonna 1751. Hän osti Suomesta Köyliönkartanon, joka on pysynyt suvun hallussa meidän päiviimme saakka. Cedercreutzin katsotaan rauhanneuvotteluissa 1743 saaneen Ruotsin rauhanehtoja lievennetyiksi niin, että Uusimaa jäi Ruotsille. Tämä oli mahdollista, koska hän tunsi Venäjän keisarinna Elisabetin ja saattoi vedota kirjeitse häneen.


title: Bryant Park

text: Bryant Park on New Yorkiin kuuluvan Manhattanin saaren keskellä oleva puisto. Puistossa on mahdollista pelata erilaisia puistopelejä. Lisäksi siellä on lapsille karuselli ja talvisin luistinrata. Puistossa on myös ajoittain elokuvanäytöksiä. Puisto sijaitsee aivan New Yorkin kaupunginkirjaston, New York Public Libraryn vieressä, mikä tekee puistosta kirjastossa vieraileville suositun lukupaikan. Lounasaikaan puiston ruokapisteet täyttyvät lounastajista.


title: Bryant Park

text: Bryant Park on muodoltaan suorakulmainen. Puisto ja sen vieressä olevaa kirjastoa rajoittavat idässä Fifth Avenue, lännessä Sixth Avenue sekä etelässä ja pohjoisessa 40. ja 42. katu.


title: Bryant Park

text: Puiston paikalla sijaitsi 1840-luvun alussa rakennettu massiivinen tekoallas Croton Distributing Reservoir, jonka muurit olivat 15 metriä korkeat ja 7,5 metriä paksut. Vesialtaan viereen rakennettiin vuoden 1853 maailmannäyttelyyn suuri lasipalatsi Crystal Palace sekä näkötorni Latting Observatory. Näkötorni paloi vuonna 1854, ja kun Crystal Palace tuhoutui tulipalossa vuonna 1858, niiden paikalle rakennettiin puisto; Reservoir Square. Vuonna 1884 puisto nimettiin yhdysvaltalaisen runoilijan William Cullen Bryantin mukaan. 1900-luvun alussa tekoallas purettiin ja sen paikalle rakennettiin nykyinen kirjasto.


title: Mike V: Skateboard Party

text: Mike V: Skateboard Party on Ratrod Studion kehittämä skeittipeli. Peli on suunniteltu kosketusnäytöille. Pelin tarkoitus on kerätä mahdollisimman paljon pisteitä tekemällä erilaisia temppuja. Pisteillä pelaaja voi ostaa uusia hahmoja, lautoja ja vaatteita. Pelin päähenkilö on skeittari Mike Vallely . Pelissä on myös Online-taulukot, jossa näkee parhaimmat (korkeimman pistemäärän saaneet) pelaajat. Pelissä on kolme kenttää, jossa voi kerätä palkintoja suorittamalla erilaisia tehtäviä. Pelistä on saatavana myös ilmainen kokeiluversio, jossa on vain yksi kenttä.


title: Maurice Lemairen tunneli

text: Maurice Lemairen tunneli eli Vogeesien tunneli ("Tunnel Maurice-Lemaire") on Vogeesien vuorijonon läpi kulkeva maantietunneli Ranskassa Saint-Dién itäpuolella. Sen pituus on 6 872 metriä. Se valmistui vuonna 1937 alun perin rautatietunneliksi, mutta vuosina 1973–1976 se muutettiin maantietunneliksi. Tunneli on nimetty poliitikko Maurice Lemairen (1895–1979) mukaan.


title: Maurice Lemairen tunneli

text: Tunneli oli suljettuna 2004–2008 turvallisuustöiden vuoksi. Syynä oli Mont Blancin tunnelissa sattunut vakava tunnelionnettomuus, jossa kuoli 39 henkeä.


title: Kangasherkkutatti

text: Kangasherkkutatti ("Boletus pinetorum") on kivitattien sukuun kuuluva laji. Se on erinomainen ruokasieni.


title: Kangasherkkutatti

text: Kangasherkkutatti muistuttaa männynherkkutattia ja herkkutattia. Sen lakki on väriltään harmaan ja punertavanruskean sävyinen ja sen reuna on ryppyinen. Jalka on enimmäkseen valkoinen, mutta siinä on hieman punaruskeaa sävyä.


title: Kangasherkkutatti

text: Kangasherkkutatti kasvaa männyn seurassa ja sitä esiintyy mäntymetsissä.


title: Euroopan globalisaatiorahasto

text: Euroopan globalisaatiorahasto (lyh. EGR, englanniksi: European Globalisation Adjustment Fund (EGF)) on Euroopan unionin rahasto, jonka tarkoitus on auttaa globalisaation takia työttömäksi jääneitä.


title: Euroopan globalisaatiorahasto

text: Euroopan komission sivustolla siitä sanotaan seuraavaa: "Euroopan globalisaatiorahasto auttaa maailmankaupan muutosten vuoksi työttömiksi jääneitä työllistymään ja hankkimaan uusia taitoja. Tukea voi saada esimerkiksi silloin, kun suuryritys on lopetettu tai tehdas siirretty EU:n ulkopuolelle. Globalisaatiorahasto voi jakaa tukea 500 miljoonaa euroa vuodessa."


title: Euroopan globalisaatiorahasto

text: Suomessa se on työ- ja elinkeinoministeriön alainen ja sen neuvotteleva virkamies on Outi Viljamaa ja käynnissä olevien EGR-hankkeiden ylitarkastaja on Antto Korhonen.


title: Euroopan globalisaatiorahasto

text: Suomessa on käynnissä kaksi Euroopan globalisaatiorahaston rahoittamaa hanketta Nokialta ja Nokian alihankkijoilta irtisanottujen palvelemiseen.


title: BE (Beady Eyen albumi)

text: BE on englantilaisen rock-yhtyeen Beady Eyen toinen studioalbumi. Se julkaistiin Isossa-Britanniassa 10. kesäkuuta 2013.


title: Dynamite (kappale)

text: Dynamite on brittiläisartisti Taio Cruzin neljäs single hänen toiselta, Rokstarr-studioalbumilta. Kappaleen sanoittivat Taio Cruz, Max Martin, Bonnie McKee, Benny Blanco ja Dr. Luke sekä tuottivat Dr. Luke ja Blanco.


title: Dynamite (kappale)

text: Britanniassa kappale julkaistiin hänen The Rokstarr Collection-kokoelma-albumin ensimmäisenä singlenä. Kappale julkaistiin Yhdysvaltain ja Kanadan radioasemilla 30. toukokuuta 2010 hänen toisena singlenä sekä Euroopan radioasemilla hänen neljäntenä singlenä. Virallisella remix-versiolla vierailee Cruzin sillä hetkellä uusi levy-yhtiötoveri Jennifer Lopez.


title: Dynamite (kappale)

text: "Dynamite" oli Cruzin toinen single, joka saavutti Britannian singlelistan ja Canadian Hot 100:n kärkisijan, samalla kun se saavutti listan kärjen Belgiassa, Irlannissa, Australiassa ja Uudessa-Seelannissa. Kappale saavutti Yhdysvaltain Billboard Hot 100-listalla toisen sijan, ja tammikuussa 2012 singleä oli myyty Yhdysvalloissa ja Kanadassa yli 5.7 miljoonaa kappaletta, saavuttaen toiseksi suurimmat myyntiluvut brittiläisten artistien joukossa digitaalisella aikakaudella, päästäen edelleen vain Adelen "Rolling in the Deepin".


title: Dynamite (kappale)

text: Kappale esitettiin live action/CGI-elokuvassa Hop. Kappale on myös mukana pelissä Just Dance 3.


title: Eurocup Formula Renault 2.0 -kausi 2014

text: Eurocup Formula Renault 2.0 -kausi 2014 oli 24. nykyiselle Eurocup Formula Renault-sarjalle. Kausi alkoi 26. huhtikuuta Espanjan Alcañizin radalla ja päättyi 19. lokakuuta Espanjan Jezerissä.


title: Eurocup Formula Renault 2.0 -kausi 2014

text: Sarjan mestaruuden vei hollantilainen Nyck de Vries, toiseksi sijoittui norjalainen Dennis Olsen ja kolmanneksi thaimaalainen Alexander Albon.


title: Eurocup Formula Renault 2.0 -kausi 2014

text:
J = Sarjan Junior -luokan kuljettajat kaudella 2014
G = vieraileva kuljettaja, joka ei ole oikeutettu saamaan pisteitä.


title: Punajalkahapero

text: Punajalkahapero ("Russula rhodopus") on haperoiden sukuun kuuluva laji. Se ei ole myrkyllinen, mutta ei myöskään hyvä ruokasieni.


title: Punajalkahapero

text: Punajalkahapero muistuttaa isohaperoa, josta se eroaa pienemmän kokonsa sekä jalan punaisemman värin ja paksuuden vuoksi. Sen lakki on viininpunainen ja lakkamaisesti kiiltävä. Muita punajalkahaperoa muistuttavia lajeja ovat koivunlehtohapero ("Russula intermedia") ja tulipunahapero ("Russula emetica").


title: Punajalkahapero

text: Punajalkahaperon isäntäpuita ovat havupuut ja sitä esiintyy rehevissä mäntymetsissä.


title: Voilee

text: Voilee () on naisten asusteissa ja verhoissa käytetty ohut läpikuultava kangas. Se on yksiväristä tai värjätty painamalla. Materiaalina on puuvilla, silkki tai tekokuitu.


title: Lego Marvel Super Heroes

text: LEGOL Marvel Super Heroes on TT Gamesin kehittämä ja Warner Bros. Interactive Entertainmentin julkaisema toimintaseikkailupeli, joka julkaistiin vuonna 2013 usealle alustalle. Pelissä pelaaja pääsee New Yorkin kaupungin vapaaseen maailmaan, pelaamaan monipuolisia kenttiä ja kokeilemaan uusia hahmoja.


title: Lego Marvel Super Heroes

text:
Pelissä pääsee muun muassa Vapaudenpatsaalle ja Empire State Buildingille. Hahmot pystyvät muun muassa heittämään autoja ilmaan ja matkustamaan junalla. Käytössä on monipuolisia hahmoja, joilla on monenlaisia voimia, kuten kyky lentää tai muuttua näkymättömäksi. Pelillä on kaksi jatkossa: LEGO The Avengers ja LEGO Marvel Super Heroes 2.
Hopeasurffari lentää kilpaa Rautamiehen kanssa S.H.I.E.L.D.:n helialuksen lähellä. Tohtori Doom ampuu Hopeasurffaria tuhoten tämän laudan joka muuttuu moneksi Kosmisiksi palikoiksi. Doom vie palikat piilopaikkaansa Keski-Eurooppaan. Doom juttelee asiasta salaperäiselle miehelle televisioruudun kautta ja sanoo aloittavansa ”Doctor Doom’s Doom Rise of Doom” -nimisen aikeensa. Samaan aikaan New Yorkissa Rautamies ja Hulk kukistavat Kuvotuksen ja Hiekkamiehen, jotka riehuvat lähellä keskustaa.


title: Lego Marvel Super Heroes

text: S.H.I.E.L.D:n komentaja Nick Fury ja tämän avustaja Phil Coulson tulevat paikalle. Fury lähettää Kapteeni Kapteeni Amerikan ja Herra Fantastisen Ihmenelosten tornille hakemaan kosmista palikkaa. Kapteeni Amerikka ja Herra Fantastinen löytävät Tohtori Mustekalan sabotoimassa, ja tämä lähettää sankareiden kimpuun Octobotteja ja pakenee. Kapteeni Amerikka ja Herra Fantastinen lähtevät perään, ja joukon tappelu johtaa Daily Buglelle asti jossa J. Jonah Jameson raivoaa työntekijöille. Hämähäkkimies tulee apuun, ja he päihittävät Tohtori Mustekalan, mutta Vihreä Menninkäinen sieppaa kosmisen palikan. Fury, Coulson ja Maria Hill lähettävät matkaan Haukansilmän ja Mustan Lesken. Coulson opastaa Haukansilmän ja Mustan Lesken OSCORPIIN jossa Hämähäkkimies jo odottaa. Joukko löytää Vihreän Menninkäisen, mutta tämä pakenee ja tuhoaa seinän jonka takana oleva Deadpool vahingoittuu. Seuraavassa kohtaamisessa Vihreä Menninkäinen pudottaa ryhmän roskapuristimeen. He selviytyvät ja huomaavat käytävien olevan Symbiootin peitossa. He taistelevat tiensä Symbiootin peittämien tiedemiesten läpi ja kohtaavat Venomin, jonka voitettuaan Hulk ja Rautamies auttavat merikapteenia laivan korjauksessa ja tämä vie heidät vankilasaarelle.


title: Lego Marvel Super Heroes

text: Vankilalla he tapaavat Wolverinen sekä Whiplashin, Johtajan, Sapelihampaan ja Mystikon. Whiplash ja Johtaja kukistetaan. Sapelihammas vapauttaa Carnagen, Punakallon, Deadpoolin, Magneton, Stan Leen ja muita. Magneto tuhoaa Rautamiehen Mark 6 -puvun. Hulk ja Wolverine taistelevat Magnetoa ja Sapelihammasta vastaan hississä, joka vie katolle. Roistot pakenevat ja Kuvotus hyökkää Hulkin ja Wolverinen kimpuun. Magneto pakenee helikopterilla ja Sapelihammas toisella. Magneton Helikopterin ohjaaja paljastuu Mystikoksi. Hulk paiskaa Kuvotuksen päin helikopteria jossa Sapelihammas on. Kuvotus että Sapelihammas pidätetään. Kapteeni Amerikka saapuu paikalle ja Wolverine aistii Lokin karanneen myös ja kysyy missä Thor on. Selviää, että salaperäinen mies jonka kanssa Doom puhui, on Loki.


title: Lego Marvel Super Heroes

text:
Tony Stark ja Kapteeni Amerikka lähtevät Stark Towerille hakemaan uutta Rautamies-pukua, mutta selviää että joku on sabotoinut turvatoimia.
Selviää, että Loki, Mandariini ja Aldrich Killian ovat hyökänneet. Sankarit käynnistävät järjestelmän uudelleen ja lopulta Rautamies saa Mark 42 -puvun. Loki pakenee ja sankarit kukistavat Killianianin. Mandariini tunkeutuu Hulkille tarkoitetun rautapuvun sisään ja alkaa terrorisoida. Kukistettuaan Mandariinin Haukansilmä ja Musta Leski lähtevät Empire State Buildingille. He aistivat Wolverinen olevan jo paikalla. Haukansilmä ja Mustaleski löytävät HYDRA:n piilopaikan. Punakallo huomaa heidät ja sulkee oven mutta Liekki sulattaa oven. Joukko jahtaa Punakalloa, Lokia ja Kallon apuria Arnim Zolaa. Kallo tainnuttaa Haukansilmän ja Mustan Lesken ja Loki pakenee jälleen. Kapteeni Amerikka rientää apuun, ja hän sekä Liekki aloittavat taiston Punakalloa vastaan. Wolverine kamppaa Punakallon reaktoria päin, jolloin tämä saa sähköiskun ja menettää tajunsa. Ulkona Wolverine lähtee omalle tielleen ja Liekki ja kapteeni Amerikka näkevät salaman iskevän satamassa ja lähtevät sinne samalla kun Deadpool piiloutuu nakkisämpyläkojun taakse.


title: Lego Marvel Super Heroes

text:
Satamassa Wolverine, Kapteeni Amerikka ja Liekki tapaavat Thorin, joka Thor vie muut Asgardiin, jossa on kaaos meneillään.
He jahtaavat Lokia, kunnes tämä herättää tuhoajapatsaan henkiin. Lopulta Loki kukistetaan, mutta Wolverine vie asgardilaisperäisen palikan(tesserakti) X-kartanoon. Roistojen seuraava kohde on X-kartano. X-kartanolla odottaa Jean Grey Ja kyklooppi. He menevät sisään ja huomaavat Juggernautin, voimakkaan mutantin. Lopulta he tapaavat Pedon. Seuraavaksi he Saavat Juggernautin tajuttomaksi, kun Magneto ja Mystikko pakenee. Ihmeneloset menevät seuraavaksi Pysäyttämään Tohtori Doomin aikeita, mutta saavat vastaansa Vihreän menninkäisen ja vangitsevat hänet.Seuraavaksi Magneto menee vapaudenpatsasaan kanssa aktivoimaan Lokin Avaruusasemaa. Mutta Möykky,Kapteeni Amerikka Ja Storm Yrittää pysäyttää heidät ja joutuvat taisteluun Magneton kanssa. Taistelun jälkeen Magneto paljastuu Mystikoksi, ja oikea Magneto pakenee Lokin Avaruusasemalla avaruuteen Lokin ja Doomin kanssa.


title: Säätyvaltiopäivät 1872

text: Säätyvaltiopäivät 1872 olivat sääntömääräiset Suomen suuriruhtinaskunnan valtiopäivät. Näillä valtiopäivillä fennomaanit ja svekomaanit vakiinnuttivat asemansa keskeisimpinä valtiopäiväpuolueina, ja liberaalien asema heikkeni. Poliittinen kahtiajako alkoi voimistua. Talonpojat liittoutuivat usein papiston kanssa aatelistoa ja porvareita vastaan.


title: Säätyvaltiopäivät 1872

text: Talonpoikaissäädyllä oli 51 valtiopäivämiestä. Säädyn puhemiehenä toimi Aukusti Mäkipeska Ruovedeltä. Agathon Meurman ja Yrjö Sakari Yrjö-Koskinen olivat ensimmäisillä valtiopäivillään. He olivat johtavia fennomaaneja.


title: Laineet

text: "Laineet" on suomalaisartisti Jukka Pojan kappale hänen ensimmäiseltä, "Kokoelma"-kokoelma-albumilta. Sen julkaisi Suomen Musiikki digitaalisesti ladattavana singlenä 30. elokuuta 2013. Kappaleelle on tehty myös musiikkivideo. Videolla Jukka Poika on kalareissulla, jonka aikana merenneito kujeilee häntä ja saa aikaan videolle hassun päätöksen. Kappale ei onnistunut pääsemään kaupallisille listoille, mutta radiolistalla se pääsi parhaimmillaan 31. sijalle.


title: Laineet

text: Kappale on julkaistu alun perin vuonna 2003 Kompostikoplan albumilla Jukka Poika ja Kompostikopla nimellä "Keinuta mua".


title: Laineet

text: Digitaalinen lataus


title: Tucker Fredricks

text: Tucker Daniel Fredricks (s. 16. huhtikuuta 1984 Janesville, Wisconsin) on yhdysvaltalainen pikaluistelija. Hän on pituudeltaan 167 cm.


title: Tucker Fredricks

text: Fredricks sai matkakohtaisissa MM-kilpailuissa 500 metrillä pronssia Salt Lake Cityssä 2007, sijoittui viidenneksi 2009 ja 2012 sekä kahdeksanneksi 2011. Vancouverin olympialaisissa 2010 hän oli samalla matkalla kahdestoista. Sprintti-MM-kilpailuissa hän sijoittui kymmenenneksi 2009.


title: Tucker Fredricks

text: Fredricks voitti 500 metrin maailmancupin kokonaiskilpailun kausilla 2006–2007 ja 2009–2010 sekä sijoittui kolmanneksi 2008–2009 ja 2011–2012. Hän on voittanut kymmenen maailmancupin osakilpailua, sijoittunut kuusi kertaa toiseksi ja 13 kertaa kolmanneksi (tilanne 13.12.2013).


title: Glee: The Music, Journey to Regionals

text: Glee: The Music, Journey to Regionals on toinen EP-levy FOXin televisiosarjasta "Glee". Se julkaistiin 8. kesäkuuta 2010. Albumi sisältää ensimmäisen tuotantokauden jaksossa ”Matkalla” esitettyjä cover-kappaleita, joista puolen alkuperäinen esittäjä on rockyhtye Journey. Albumin versio Journeyn kappaleesta "Don’t Stop Believin’" sai Grammy-ehdokkuuden ja oli myös "2011 Grammy Nominees" -kokoelmalevyllä.


title: Glee: The Music, Journey to Regionals

text: "Denver Postin" Ricardo Baca piti albumin kappaleiden hauskuudesta ja tuttuudesta ja etenkin kappaleesta "Faithfully". Hänen mielestään kuitenkin kappaleen "Don't Stop Believin"' rockmusiikki voitti näyttelijöiden "sievän" laulun.


title: Glee: The Music, Journey to Regionals

text: Allmusicin Andrew Leahey antoi albumille 2.5/5 tähteä. Reutersin kirjoittaja kutsui Journeyn sikermää "sydämelliseksi ja kohottavaksi" ja CBS Newsin Jessica Derschowitz arvioi sen "fantastiseksi". Myös Los Angeles Timesin Gerrick Kennedy piti albumista ja korosti sen tunteellisuutta ja ylisti koko näyttelijäkaartin laulutaitoja. IGN:n Eric Goldmanin mielestä kappaleen "Don't Stop Believin"' esittäminen uudelleen sarjassa toimi hyvin ja hän piti myös sen musiikillisesta uudelleensovituksesta.


title: Glee: The Music, Journey to Regionals

text: "The Houston Chroniclen" Bobby Hankinson piti eniten kappaleesta "Don't Stop Believin"', mutta "Vanity Fairin" Brett Berk katsoi sen tarpeettomaksi sikermässä. Berkin suosikki oli "Bohemian Rhapsody" ja hän antoi sille 4/5 tähteä, vaikka hän pitikin sitä liian ennalta-arvattavana kappalevalintana. "Timen" James Poniewozik arveli kappaleen "Gleen" yhdeksi parhaista, mutta ei ollut varma siitä minkä kuoron kilpailuesitys oli parempi.


title: Glee: The Music, Journey to Regionals

text: Journeyn entinen keulahahmo Steve Perry, joka on ollut toisena kirjoittajana useissa yhtyeen kappaleissa, ylisti vuolaasti kappaleidensa käyttöä sarjassa: ""Glee" on avannut kansainvälisen lauluntekijöiden luettelon ja esitellyt kappaleet uudelle sukupolvelle, joka ei olisi muuten ikinä kuullut niitä".


title: Säätyvaltiopäivät 1891

text: Säätyvaltiopäivät 1891 olivat sääntömääräiset Suomen suuriruhtinaskunnan valtiopäivät. Aatelittomat säädyt kokoontuivat ensimmäistä kertaa vasta valmistuneessa Säätytalossa.


title: Säätyvaltiopäivät 1891

text: Valtiopäivät eivät saaneet käsitellä ajankohtaisia, autonomian kannalta tärkeitä asioita, kuten oman postilaitoksen liittämistä Venäjän postiin, vaan keisari ilmoitti asiasta keisarillisella manifestilla.


title: Säätyvaltiopäivät 1891

text: Talonpoikaissäädyllä oli 48 valtiopäivämiestä.


title: Kukkula 60

text: Kukkula 60 voi tarkoittaa seuraavia:


title: Säätyvaltiopäivät 1894

text: Säätyvaltiopäivät 1894 olivat sääntömääräiset Suomen suuriruhtinaskunnan valtiopäivät. Niiden työ oli tuloksellista, vaikka sisäpoliittinen vastakkainasettelu oli jyrkentymässä. Suomalaisen puolueen nuoret, "nuorsuomalaiset" olivat eronneet omaksi ryhmittymäkseen, joka ajoi yhtäläistä äänioikeutta kaikille.


title: Säätyvaltiopäivät 1894

text: Talonpoikaissäädyllä oli 51 valtiopäivämiestä. Säädyn puhemiehenä toimi Kaarle Wärri Pöytyältä.


title: Säätyvaltiopäivät 1885

text:
Säätyvaltiopäivät 1885 olivat sääntömääräiset Suomen suuriruhtinaskunnan valtiopäivät.
Niiden kauaskantoisin saavutus oli hyväksytty esitys säätyjen esitysoikeudesta. Seuraavilla valtiopäivillä säätyjen edustajat saivat tehdä varsinaisia lakialoitteita "armollisten anomusten" lisäksi.


title: Säätyvaltiopäivät 1885

text: Talonpoikaissäädyllä oli 45 valtiopäivämiestä. Säädyn puhemiehenä toimi Carl Johan Slotte Alavetelistä.


title: Säätyvaltiopäivät 1904

text: Säätyvaltiopäivät 1904–1905 olivat sääntömääräiset Suomen suuriruhtinaskunnan valtiopäivät. Niillä Venäjän vastainen oppositioasenne oli voimakkaimmillaan. Säädyt hyväksyivät Suuren anomuksen, jossa pyydettiin keisaria luopumaan kaikista sortotoimista.


title: The 1975

text: The 1975 on brittiläinen indie rock -yhtye, joka perustettiin Manchesterissä vuonna 2002. Yhtyeen jäseniä ovat Matthew Healy (laulu, kitara), Adam Hann (kitara), George Daniel (rummut) ja Ross MacDonald (basso).


title: The 1975

text: Yhtye on julkaissut neljä EP:tä: "Facedown", "Sex", "Music for Cars" ja "IV". Yhtyeen debyyttialbumi "The 1975" julkaistiin 3. syyskuuta 2013. Se sijoittui listaykköseksi Britannian albumilistalla 8. syyskuuta 2013 ja pysyi listalla kaikkiaan 14 viikkoa.


title: New Yorkin maailmannäyttely (1853)

text: New Yorkin maailmannäyttely vuonna 1853 ("Exhibition of the Industry of All Nations" tai epävirallisesti "Crystal Palace Exhibition") järjestettiin kaksi vuotta kaikkien aikojen ensimmäisten maailmannäyttelyjen jälkeen. Maailmannäyttelyn järjestäjät ottivat mallia Lontoon maailmannäyttelyn vetonaulana olleesta Kristallipalatsista, ja rakennuttivat oman kristallipalatsin. Lisäksi näyttelyyn rakennettiin 96 metriä korkea näkötorni Latting Observatory. Näyttelyn avasi Yhdysvaltain presidentti Franklin Pierce 14. heinäkuuta 1853. Maailmannäyttely kesti yli vuoden, ja se suljettiin 1. marraskuuta 1854. Näytteilleasettajia oli yli 4 000, ja he esittelivät kansojensa teollisuustuotteita, kulutustavaroita ja taideteoksia. Näyttely ei ollut taloudellisesti kannattava, mutta siellä kävi yli miljoona vierailijaa ollen ensimmäinen todellinen massatapahtuma New Yorkissa. Kristallipalatsi ja näkötorni tuhoutuivat molemmat tulipaloissa 1850-luvulla. Nykyään niiden paikalla, keskellä Manhattania, sijaitsee puisto nimeltään Bryant Park.


title: Latting Observatory

text: Latting Observatory oli vuonna 1853 järjestettyyn New Yorkin maailmannäyttelyyn puusta ja raudasta rakennettu näkötorni. Näkötornin suunnitteli arkkitehti William Naugle, jolle idean oli antanut Waring Latting. Näkötornilla oli korkeutta 96 metriä (315 jalkaa). Se oli aikansa korkein rakennus, ja sieltä oli näkymät pitkälle Staten Islandiin, Queensiin ja New Jerseyhyn. Näkötorni tuhoutui tulipalossa vuonna 1854. Nykyään tornin paikalla, keskellä Manhattania, sijaitsee puisto nimeltään Bryant Park.


title: Säätyvaltiopäivät 1900

text: Säätyvaltiopäivät 1900 olivat sääntömääräiset Suomen suuriruhtinaskunnan valtiopäivät. Ne ajoittuivat ensimmäisen sortokauden alkuun.


title: Säätyvaltiopäivät 1900

text: Kenraalikuvernööri Nikolai Bobrikovin lukemassa valtaistuinpuheessa keisari-suuriruhtinas kielsi valtiopäiviä puuttumasta yleisvaltakunnallisiin asioihin. Tästä huolimatta valtiopäivät hyväksyi keisarille lähetetyn anomuksen, jossa arvosteltiin kenraalikuvernööri Bobrikovin politiikkaa. Anomus jätettiin huomiotta.


title: Säätyvaltiopäivät 1900

text: Valtiopäivien avajaisissa talonpoikaissäädyn puhemies Kaarle Ojanen herätti huomiota rohkealla puheellaan kansan huolenaiheista.


title: Säätyvaltiopäivät 1877

text: Säätyvaltiopäivät 1877 olivat sääntömääräiset Suomen suuriruhtinaskunnan valtiopäivät. Ne pidettiin viiden vuoden tauon jälkeen, mutta kestivätkin sitten yli vuoden.


title: Säätyvaltiopäivät 1877

text: Valtiopäivillä päätettiin mm. Pohjanmaan radan linjauksesta, mikä kuumensi tunteita maakunnissa. Vuoden 1877 rahalailla Suomen markka sidottiin kultakantaan.


title: Säätyvaltiopäivät 1877

text: Talonpoikaissäädyllä oli 56 valtiopäivämiestä. Säädyn puhemiehenä toimi Carl Johan Slotte Alavetelistä.


title: Goodwin

text: Goodwin voi tarkoittaa ainakin seuraavia:


title: Quatermass

text: Quatermass oli vuosina 1969–1971 toiminut brittiläinen progressiivista rockia esittänyt yhtye. Sen jäsenet olivat John Gustafson, Pete Robinson ja Mick Underwood. Yhtyeen ainoa albumi oli vuonna 1970 julkaistu "Quatermass".


title: Marie-Thérèse

text: Marie Thérèse tai Marie-Thérèse voi tarkoittaa ainakin seuraavia henkilöitä:


title: Clearwellin linna

text: Clearwellin linna on Gloucestershiren Clearwellissä Britanniassa sijaitseva linna. Se rakennettiin vuonna 1727 korvaamaan samalla tontilla sijainnut vanhempi rakennus.


title: Clearwellin linna

text: 1970-luvulla lukuisat rock-yhtyeet käyttivät linnaa esimerkiksi materiaalin kirjoittamiseen ja äänittämiseen. Siellä työskentelivät muun muassa Led Zeppelin, Deep Purple, Black Sabbath, Badfinger, Sweet, Mott the Hoople ja Bad Company.


title: Clearwellin linna

text: Nykyisin Clearwellin linna toimii häiden pitopaikkana.


title: Rituparno Ghosh

text: Rituparno Ghosh (31. elokuuta 1963 – 30. toukokuuta 2013) oli intialainen elokuvaohjaaja ja -käsikirjoittaja, joka työskenteli pääasiassa bengalinkielisessä elokuvateollisuudessa. Hän voitti urallaan useita arvostettuja palkintoja sekä kotimaassaan että kansainvälisesti.


title: Rituparno Ghosh

text: Ghosh kuoli sydänkohtaukseen 49-vuotiaana 30. toukokuuta 2013.


title: Rituparno Ghosh

text: Ghosh oli yksi harvoista avoimesti homoseksuaaleista henkilöistä intialaisessa elokuvateollisuudessa. Häntä pidettiin ikonina intialaisessa HLBT-yhteisössä.


title: Stéphane Nater

text: Stéphane Houcine Nater (, s. 20. tammikuuta 1984 Troyes, Ranska) on tunisialainen jalkapalloilija. Pelipaikaltaan puolustava keskikenttäpelaaja. Hän edustaa Sveitsissä Rapperswil-Jonaa.


title: Stéphane Nater

text: Nater aloitti seurauransa Sveitsissä vuonna 2002 FC Vaduzin riveissä. Hän pelasi sittemmin Sveitsin alasarjaseuroissa aina vuoteen 2010 edustaen Chur 97, Biaschesia ja Schaffhausenia.


title: Stéphane Nater

text: Kaudeksi 2010–2011 Nater siirtyi Sveitsin Challenge Leaguessa pelanneeseen Servetten riveihin. Avauskaudella joukkue sijoittui toiseksi Sveitsin toiseksi korkeimmalla sarjatasolla ja nousi tämän myötä Sveitsin pääsarjaan. Seuraavalla kaudella 2011–2012 Servette sijoittui neljänneksi. Nater pelasi kauden aikana yhteensä 24 sarjaotelua ja teki niissä kaksi maalia. Avausmaali syntyi kotiottelussa Grasshopperia vastaan.


title: Stéphane Nater

text: Nater sai ensimmäisen maajoukkuekutsunsa Tunisian maajoukkueeseen marraskuussa Kamerunia vastaan pelattuun MM-karsintaotteluun. Nater ei kuitenkaan pelannut ottelun aikana. Lopulta ensimmäisen maaottelunsa Nater pelasi harjoitusottelussa Kolumbiaa vastaan 5. maaliskuuta 2014 tultuaan vaihdosta kentälle.


title: Piazzale Loreto

text: Piazzale Loreto on Milanon kaupungin keskusaukio. Se sijaitsee hallinnollisella vyöhykkeellä Zona 2, kaupungin keskustan koillisosassa Milanon päärautatieaseman läheisyydessä. Piazzale Loretolle johtaa kahdeksan eri suunnista tulevaa katua, muun muassa yksi kaupungin pääkaduista ja sen tärkein ostoskatu Corso Buenos Aires.


title: Piazzale Loreto

text: Loreton aukio ja sitä ympäröivä samanniminen alue ovat saaneet nimensä Loreton kaupunkiin liittyvän pyhimyskultin mukaan. Aukion keskellä sijaitsee nykyään puisto sekä metroasema.


title: Piazzale Loreto

text: 29. huhtikuuta 1945 Piazzale Loreto oli näyttämönä yhdelle Italian historian tunnetuimmista tapahtumista, kun Italian vastarintaliikkeeseen kuuluneiden partisaanien päivää aikaisemmin ampuman diktaattori Mussolinin, hänen rakastajattarensa Clara Petaccin sekä muutaman muun merkittävän fasistin ruumiit asetettiin näytteille aukiolla sijainneelle huoltoasemalle. Lisäksi Piazzale Loretolla teloitettiin samana päivänä tunnettu fasistijohtaja Achille Starace. Myös hänen ruumiinsa asetettiin jaloistaan roikkumaan Esso-aseman katoksen reunalta.


title: Piazzale Loreto

text: Huoltoasema oli sama, jossa natsi-Saksan armeija oli vuotta aikaisemmin teloittanut 15 milanolaista siviiliä. Heidät ammuttiin kostoksi partisaanien tekemistä iskuista. Sodan jälkeen aukiolla tehtiin mittavia liikennejärjestelyjä, eikä huoltoaseman paikka ole enää nähtävillä.


title: Keskusaukio

text: Keskusaukio voi viitata seuraaviin paikkoihin:


title: Porin keskusaukio

text: Keskusaukio on Porin ydinkeskustan etelälaidalla sijaitseva aukio. Sitä rajaavat itä-lansi-suunnassa Itsenäisyydenkatu sekä pohjois-eteläsuunnassa Yrjönkatu ja Tampereentie. Aukiolle johtavat lisäksi Isolinnankatu ja Rautatienpuistokatu, joka yhdistää Keskusaukion Porin rautatieaseman edustalla olevaan Asema-aukioon.


title: Porin keskusaukio

text: Keskusaukiolla sijaitsee liikerakennuksia sekä itälaidalla oleva Porin linja-autoasema. Ympäröivissä rakennuksissa toimivat muun muassa hotellit Cumulus ja Amado. Aukion etelälaidalla on suuri arkkitehti Charles Haganin suunnittelema Keskuskartano-niminen vuokratalo, joka valmistuessaan vuonna 1962 oli Pohjoismaiden suurin vuokratalo. 11-kerroksisessa rakennuksessa on nykyään 160 asuntoa, joista osa on myyty omistusasunnoiksi. Yrjönkadun varrella sijaitsevassa rakennuksessa toimii ravintola Rattaanpyörä eli "Rattis", joka on Porin legendaarisimpia ravintoloita. 1980-luvulla se tunnettiin muun muassa Yön ja Dingon jäsenten kantapaikkana. Aukion keskellä on torimainen kivetty alue, jossa sijaitsee vuonna 1968 paljastettu kuvanveistäjä Terho Sakin teos "Taiteen Tammi". Se toimii myös suihkulähteenä.


title: Porin keskusaukio

text: Vuonna 1956 valmistuneen linja-autoaseman laiturit sijaitsivat alun perin nykyisestä poiketen Keskusaukion puolella. Samana vuonna olleen yleislakon yhteydessä Keskusaukiolla nähtiin väkivaltainen mellakka, kun lakkoilijat yrittivät estää liikennöitsijöitä ajamasta linja-autojaan. Aluksi autojen ikkunoita kivitettiin rikki, jonka jälkeen nähtiin yhteenottoja lakkoilijoiden ja paikalle hälytettyjen poliisien välillä.


title: Aleksei Volkov

text: Aleksei Anatoljevitš Volkov (, s. 5. huhtikuuta 1988 Radužnyi) on venäläinen ampumahiihtäjä ja viestin olympiavoittaja.


title: Aleksei Volkov

text: Nuorten MM-kilpailuissa Canmoressa 2009 Volkov saavutti hopeaa normaalimatkalta ja viestistä. Saman vuoden Ufan EM-kilpailujen nuorten sarjassa hän saavutti pronssia takaa-ajossa ja kultaa viestissä. EM-kilpailujen miesten sarjassa Volkov sai kultaa takaa-ajossa, hopeaa pikakilpailussa ja viestissä sekä pronssia normaalimatkalla 2010, kultaa takaa-ajossa ja hopeaa pikakilpailussa 2011, kultaa pikakilpailussa ja takaa-ajossa ja viestipronssia 2012, kultaa normaalimatkalla ja viestissä 2015 sekä kultaa sekaviestissä 2017.


title: Aleksei Volkov

text: Ruhpoldingin MM-kisoissa 2012 Volkov oli normaalimatkalla 21:s. Nové Měston MM-kilpailuissa 2013 hän sijoittui normaalimatkalla 15:nneksi. Sotšin olympialaisissa 2014 Volkov hiihti avausosuuden kultaa voittaneessa Venäjän viestijoukkueessa. Kontiolahden MM-kilpailuissa 2015 hän oli normaalimatkalla yhdeksäs. Hochfilzenin MM-kilpailuissa 2017 hän hiihti avausosuuden kultaa voittaneessa Venäjän viestijoukkueessa. Normaalimatkalla hän oli yhdestoista.


title: Aleksei Volkov

text: Rulla-ampumahiihdon MM-kilpailuissa Volkov saavutti kultaa takaa-ajossa ja sekaviestissä sekä hopeaa pikakilpailussa 2012.


title: Aleksei Volkov

text: Ampumahiihdon maailmancupissa Volkov debytoi kaudella 2009–2010 Östersundin pikakilpailussa ollen 74:s. Ensimmäisen palkintokorokesijoituksensa hän saavutti kaudella 2013–2014 oltuaan toinen Oberhofin yhteislähtökilpailussa tammikuussa 2014. Volkov oli samalla kaudella toinen myös Ruhpoldingin normaalimatkalla.


title: Aleksei Volkov

text: Kaudella 2014–2015 Volkov voitti ensimmäisen kerran järjestetyn maailmancupin pariviestin Nové Městossa yhdessä Jana Romanovan kanssa. Hän sijoittui kaudella 2015–2016 kolmanneksi Östersundin normaalimatkan kilpailussa. Cupin kokonaistilanteessa hänen paras sijoituksensa on 21:s kaudella 2013–2014. Normaalimatkan cupissa hän oli samalla kaudella kolmas.


title: Salainen valiokunta

text: Salainen valiokunta () oli Ruotsin valtiopäivillä vuodesta 1627 alkaen toiminut valmisteluelin. Sen vaikutus maan ulkopolitiikkaan oli vapauden ajalla erittäin keskeinen. Tällöin se käsitteli ulkopolitiikan lisäksi armeijaan ja valtiontalouteen liittyviä asioita, koska sen toimivallan rajat olivat epäselvät. Talonpoikaissääty ei ollut edustettuna salaisessa valiokunnassa (poikkeuksena vuosien 1742-43 valtiopäivät). Tätä perusteltiin sillä, että talonpojilla ei ole riittävästi tietoa ulkopolitiikasta eikä heille voi uskoa luottamuksellisia ulkopolitiikan tietoja. Luottamuksellisuus ei kyllä toteutunut muidenkaan säätyjen osalta, sillä vapauden ajalla oli tavallista, että valiokunnan jäsenet jakoivat luottamuksellista tietoa ulkomaiden diplomaateille. Valiokunnan jäseninä oli 50 aateliston, 25 papiston ja 25 porvariston edustaja, ja äänestys tapahtui säädyittäin.


title: Bruno Schulz

text: Bruno Schulz (12. heinäkuuta 1892 Drohobytš, Galitsia, Itävalta-Unkari – 19. marraskuuta 1942 Drohobytš, Puola (nykyinen Ukraina) oli puolanjuutalainen kirjailija ja kuvataiteilija. Schulz julkaisi elinaikanaan novellikokoelmat "Kanelipuodit" (1933) ja "Kuolinilmoituksen sanatorio" (1936). Hän kuoli natsien juutalaisvainoissa kotikaupunkinsa Drohobytšin getossa. Nykyisin Schulzia pidetään yhtenä maailmansotien välisen eurooppalaisen modernismin merkittävimmistä kirjailijoista.


title: Bruno Schulz

text: Schulzin teoksia kyllästää hänen kotikaupunkinsa Drohobytš (puolaksi Drohobycz), josta hän harvoin poistui. Schulzin kotiseutuun vaikutti niin puolalainen, juutalainen, ukrainalainen, itävaltalainen, armenialainen, saksalainen kuin romanialainen kulttuuri. Schulzin syntymän aikaan Drohobytš kuului Itävalta-Unkarin autonomiseen rajamaakuntaan Galitsiaan ja vuodesta 1918 Puolaan. Vuonna 1939 alueen miehitti Neuvostoliitto ja 1941 Saksa. Toisen maailmansodan jälkeen Drohobytš on kuulunut Ukrainaan.


title: Bruno Schulz

text: Schulzin nuoruudessa Drohobytš oli pieni, noin 20 000 asukkaan kaupunki. Sen asukkaista oli nelisenkymmentä prosenttia juutalaisia, lisäksi puolalaisia ja ukrainalaisia. Lähellä sijaitsi Lwów (ukrainaksi Lviv), jonka taide- ja kirjallisuuspiirit saivat vaikutteita silloisesta pääkaupungista Wienistä. Schulzin isä oli kangaskauppias Jakub Schulz. Perhe asui kivitalossa kaupungin torin laidalla, kangaskaupan yläkerrassa. Perhe oli maallistunutta juutalaissukua, jossa puhuttiin puolaa ja sen ohella saksaa.


title: Bruno Schulz

text: Schulz oli luonteeltaan syrjäänvetäytyvä, ja hän kärsi masennuksesta. Hän muutti vuonna 1910 Lwówiin opiskelemaan arkkitehdiksi, mutta opinnot keskeytyivät sydän- ja keuhkotaudin vuoksi. Kun ensimmäinen maailmansota syttyi 1914, perhe lähti rintamaa pakoon Wieniin. Schulz opiskeli Wienin taideakatemiassa. Jakub Schulz kuoli pian palattuaan kotikaupunkiinsa vuonna 1915. Drohobytšissa Schulz harjoitti kuvataidetta ja osallistui lwówilaisen taiteilijaryhmän toimintaan. Vuonna 1922 hän osallistui näyttelyihin Lwówissa ja Varsovassa. Vuonna 1924 hän alkoi työskennellä paikallisessa yläkoulussa kuvaamataidon ja puukäsityön opettajana. Schulz ei pitänyt työstään, ja se vei myös aikaa taiteelliselta toiminnalta. Schulzin entiset oppilaat ovat muistelleet hänen kertoneen kiehtovia tarinoita.


title: Bruno Schulz

text: Schulz alkoi kirjoittaa 1920-luvun lopulla. Tiettävästi kesällä 1928 hän kirjoitti novellin ”Heinäkuun yö”. Schulzin kanssa kirjeenvaihdossa ollut lwówilainen kriitikko ja kirjailija Debora Vogel kannusti Schulzia kehittelemään edelleen fantastisia aihelmia, joita tämä oli esitellyt. Schulz antoi käsikirjoituksensa luettavaksi tunnetulle varsovalaiselle kirjailijalle Zofia Nalkowskalle. Nalkowskan suosituksesta varsovalainen Rój-kustantamo julkaisi vuoden 1933 lopussa Schulzin ensimmäisen novellikokoelman "Kanelipuodit" ("Sklepy cynamonowe"). Teos sai puolalaisilta kriitikoilta ja kirjailijoilta hyvän vastaanoton, joskin eräät lähinnä oikeistolaisiin nationalistipiireihin lukeutuvat kriitikot arvostelivat Schulzin tapaa käyttää "epäpuolalaisia" sivistyssanoja. Vuonna 1937 ilmestyi kokoelma "Kuolinilmoituksen sanatorio" ("Sanatorium pod Klepsydrą"), joka oli koottu pääosin jo edellisellä vuosikymmenellä kirjoitetuista teksteistä. Schulz yritti saada teoksilleen myös saksan-, ranskan- ja italiankielisiä käännöksiä, mutta yritykset raukesivat. Schulz työsti myös "Messias"-nimistä romaanikäsikirjoitusta, mutta sitä ei ole löydetty.


title: Bruno Schulz

text: Schulz ammuttiin Drohobytšin getossa sattumanvaraisessa juutalaisjahdissa 19. marraskuuta 1942. Hänet haudattiin tuntemattomaan joukkohautaan Drohobytšin uudelle juutalaiselle hautausmaalle. Schulzin kirjojen käsikirjoitukset sekä valtaosa hänen kuvataideteoksistaan katosivat sodan aikana. Sodan jälkeen puolalainen kirjallisuudentutkija Jerzy Ficowski onnistui keräämään joukon Schulzin kirjeitä sekä jäljittämään osan hänen piirustuksistaan ja grafiikanvedoksistaan. Lähes kaikki Schulzin öljyvärimaalaukset ovat kadonneet.


title: Bruno Schulz

text: Schulzin kaunokirjallinen tuotanto käsittää kaksi novellikokoelmaa ja lisäksi neljä kokoelmiin kuulumatonta kertomusta. Schulzilta on säilynyt myös jonkin verran esseitä, kirjallisuusarvosteluja ja kirjeenvaihtoa.


title: Bruno Schulz

text: Wojciech Hasin elokuva "Sanatorium pod Klepsydrą" (1973) perustuu Schulzin novelleihin ”Kuolinilmoituksen sanatorio” ja ”Kevät”. Jerzy Ficowskin kirjoittama Schulzin elämäkerta "Regiony wielkiej herezji" (1967, 4. uusittu laitos 2002) on käännetty useille kielille, myös englanniksi nimellä "The Region of Great Heresy".


title: Bruno Schulz

text: Schulzin tuotannosta ovat saaneet vaikutteita muun muassa tšekkiläinen Bohumil Hrabal, jugoslavialainen Danilo Kiš ja suomalainen Bo Carpelan. Schulz on keskeisiä hahmoja israelilaisen David Grossmanin romaanissa "Hakusana rakkaus". Schulzista ovat teoksissaan kirjoittaneet myös Philip Roth, John Updike, Cynthia Ozick, Jonathan Safran Foer ja Nicole Krauss. China Miévillen romaani "Toiset" alkaa lainauksella Schulzin "Kanelipuodeista".


title: Bruno Schulz

text: Schulzin tuotannosta julkaistiin vuonna 1965 suomeksi 18 novellin valikoima "Krokotiilikuja", jonka novellit Aarno Peromies käänsi välikielen saksan kautta. Schulzin kaunokirjallinen tuotanto ilmestyi vuonna 2013 kokonaan suomeksi Tapani Kärkkäisen suoraan puolasta kääntämänä teoksessa "Kanelipuodit ja muita kertomuksia".


title: Bruno Schulz

text: Schulzin teksteissä juonen osuus on vähäinen. Tapani Kärkkäisen mukaan Schulzin kertomukset eivät ole varsinaisesti novelleja tai erillisiä tarinoita, vaan ”ikään kuin kohtauksia samasta maailmasta, kaleidoskoopin kuvan kaltaisia välähdyksiä tai unikuvia saman perheen ja kaupungin maailmasta”. Kertomusten värikkyyttä ja arvaamattomuutta voi verrata Marc Chagallin taiteeseen.


title: Bruno Schulz

text: Schulz kirjoitti "Kanelipuodeista" tekemässään esittelytekstissä: ”Tässä kirjassa pyritään tuomaan päivänvaloon erään perheen, erään provinsiaalisen kodin tarina – mutta ei sen todellisista aineksista, tapahtumista, hahmoista tai kohtaloista käsin, vaan etsimällä niiden yläpuolelta sen myyttistä sisältöä, sen tarinan syvempää merkitystä” (suom. Tapani Kärkkäinen). Myyttejä käsittelevässä esseessään Schulz kirjoittaa todellisuuden perimmäisestä ykseydestä, joka on peräisin myyttisestä Sanasta. Sanojen ja todellisuuden monimuotoisuuden takana on alkuperäinen ykseys, jota kohti voidaan edetä runouden kautta. Myyttiset yhteydet voivat tällöin taas yhdistää sanat toisiinsa ja kaiken takana olevaan Sanaan. Schulzin kertomukset ovat tällaista rakennustyötä, joka tapahtuu varsinkin kielikuvien kautta. Kirja-aihe ilmentää Schulzin kertomuksissa alkuperäistä ykseyttä ja totuutta: on yksi aito Kirja, jonka pystyy erottamaan jäljitelmistä vain lapsuudessa. Kirja on myös kehotus alkuperäisen merkityksen etsimiseen ja todellisuuden sekasorron järjestämiseen. Schulz pyrki sanojensa mukaan todellisuuden uudistamiseen ”ihmetyksen avulla”.


title: Bruno Schulz

text: Schulz luo kertomuksissaan oman taruston, joka sijoittuu hänen kotikaupunkiinsa. Kertomuksissa on viittauksia juutalaisiin, babylonialaisiin, kreikkalaisiin ja roomalaisiin myytteihin. ”Matka Kuolinilmoituksen sanatorioon” rinnastuu eri taruissa kuvattuihin matkoihin manalaan. Tarujen sankarit kuvataan kuitenkin arkisina hahmoina, ja kaiken läpäisee lopulta ironia. Schulzin kertomuksissa esiintyvät tyhjenemisen ja vetäytymisen aihelmat on rinnastettu juutalaisen mystikon Isak Lurijan kabbalistiseen luomisoppiin. Kertomuksissa esiintyvät viittaukset kirkkauteen tuntuvat viittaavan kabbalan perusteokseen "Zohariin", suomeksi Kirkkauden kirjaan.


title: Bruno Schulz

text: Kertomusten keskuspaikkana on Józef-nimisen pojan ja hänen Jakub-isänsä kotitalo. Siitä poispäin lähdettäessä todellisuus muuttuu hämärämmäksi, värittömämmäksi ja merkityksiltään epämääräisemmäksi. Kaupunki ja unen maailma muuttuvat usein eksyttäviksi sokkeloiksi. Retket talosta pois ovat jännittäviä, siirtymäriitin omaisia rajojen ylityksiä. Hämmentäviin ja turmeltuneisuutta huokuviin tapahtumiin liittyy myös eroottinen pohjavire. Schulz tunsi Sigmund Freudin näkemyksiä, mutta hänen ajattelunsa on mahdollisesti lähempänä Carl Gustav Jungia. Uni vie ihmiskunnan peruskuvastoon eli arkkityyppisten tarujen maailmaan.


title: Bruno Schulz

text: Yksi siirtymistä koskee taiteen maailman löytämistä. Luovuus kuuluu Schulzin suuriin teemoihin. Etenkin ”Traktaatti mallinukeista” -kertomuksissaan Schulz käsittelee luovuuden vaarallista kiehtovuutta. Ihmisen luovuuden tulokset ovat lopulta vain olemassa olevien muotojen jäljitelmiä. Samanlaisia ovat mallinuket, vajavaisia heijastuksia esikuvistaan. Schulzilla oli ilmeisesti tietoa 1900-luvun alkupuolen lääketieteellisistä kokeista, kuten elinsiirroista. ”Pyrstötähti”-kertomuksessa luodaan nykynäkökulmasta katsoen eräänlainen kyborgi.


title: Bruno Schulz

text: Schulzin kuvissa on nähty vaikutteita kubismista ja ekspressionismista, myös ekspressionististen elokuvien lavastekuvista. Schulzin naiskuvissa on sadomasokistinen vivahde. Hänen kuvaamansa naiset ovat ylivoimaisia, ruumiiltaan täydellisiä olentoja. Toinen kuvien keskeinen piirre on groteski, joka ilmenee myös hänen kertomuksissaan. Schulz on kiinnostunut rujosta, eläimellisestä, muotoaan muuttavasta, olemassaolon tilojen rajalla olemisesta. Toisin kuin Franz Kafkalla, Schulzin hahmojen muodonmuutokset vaikuttavat olevan enemmänkin kielikuvia mielentilasta tai henkisestä kehityksestä kuin yhtäkkisiä muutoksia. Toisen maailmansodan jälkeen Schulzia on tulkittu myös surrealismin lähtökohdista.


title: Jelena Kolomina

text: Jelena Kolomina (s. 24. tammikuuta 1981) on kazakstanilainen hiihtäjä. Kolomina on osallistunut Torinon olympialaisiin 2006 ja Vancouverin olympialaisiin 2010. Olympialaisissa hänen paras saavutuksensa on yhdeksästoista sija 30 kilometrin vapaan hiihtovan yhteislähtökilpailussa Torinon olympialaisissa. Maailmanmestaruuskilpailuihin Kolomina on osallistunut kahdeksan kertaa ja hänen paras saavutuksensa on 21. sija vapaan sprintissä Lahden 2011 MM-kilpailuissa Maastohiihdon maailmancupin osakilpailussa Kolomina on sijoittunut parhaimmillaan seitsemänneksi Canmoren 15 kilometrin perinteisen hiihtotavan yhteislähtökilpailussa joulukuussa 2005.


title: Sinileppärousku

text: Sinileppärousku ("Lactarius quieticolor") on rouskujen sukuun kuuluva laji. Se on erinomainen ruokasieni.


title: Sinileppärousku

text: Sinileppärousku muistuttaa männynleppärouskua. Se on kokonaan väriltään lähinnä sinivihreän sävyinen ja maltokin on samanväristä.


title: Sinileppärousku

text: Sinileppärouskua tavataan mäntymetsissä.


title: Croton Distributing Reservoir

text: Croton Distributing Reservoir oli New Yorkissa ollut suurikokoinen tekojärvi. Se rakennettiin vuosina 1839-1842. Järvi oli pinta-alaltaan 16 000 neliömetriä, ja sen graniittiset muurit olivat 15 metriä korkeat ja 7,5 metriä paksut. Muurien päällä kulki kävelytie, josta oli näkymät yli kasvavan kaupungin. Tekojärvi oli osa New Yorkin vesihuoltoa, jonne johdettiin vettä rautaputkilla 66 kilometriä pohjoisempana olevasta Croton-joesta. Tekojärvi sijaitsi Viidennellä avenuella 40. ja 42. katujen välisellä alueella.


title: Croton Distributing Reservoir

text: Tekojärvi purettiin 1900-luvun alussa, ja nykyään samalla paikalla sijaitsee New Yorkin kaupunginkirjaston pääkirjasto New York Public Library, joka valmistui vuonna 1911.


title: Metsävahakkaat

text: Metsävahakkaat ("Hygrophorus") on vahakkaiden heimoon kuuluva suku.


title: Metsävahakkaat

text: Metsävahakkaat ovat väriltään ruskeita, harmaita tai vaaleita. Ne ovat kookkaampia kuin helovahakkaat ("Hygrocybe"). Metsävahakkaiden jalka on renkaaton, mutta jalkaa peittävä lima voi toisinaan muodostaa paksun kuvion jalan latvaan.


title: Metsävahakkaat

text: Metsävahakkaita esiintyy kangasmetsissä ja lehdoissa, toisin kuin helovahakkaat, joita tavataan niityillä ja kulttuuriympäristössä.


title: Östra Nyland

text: Östra Nyland oli Loviisassa vuodesta 1881 lähtien ilmestynyt ruotsinkielinen sanomalehti. Vuoden 2015 alussa se yhdistettiin "Borgåbladetin" kanssa uudeksi "Östnyland"-lehdeksi.


title: Östra Nyland

text: Lehden perustajiin kuuluivat ruotsalaisen puolueen nimekkäimmät edustajat V. M. von Born, R. A. Wrede ja Kasten Antell. Se edusti äärimmäistä konservatismia ja oli "Nya Pressenin" perustamiseen saakka svekomaanien johtava äänenkannattaja. Vähitellen "Östra Nyland" maltillistui ja muuttui Loviisan ja lähikuntien paikalliseksi lehdeksi. Vanhoillisuudesta ja oikeistolaisuudesta ei kuitenkaan luovuttu, kunnes vuonna 1937 lehti siirtyi Ernst von Bornin ja Jonas Baumgartnerin perheen omistukseen. Jatkossa levikkialueeltaan suppea "Östra Nyland" selvisi ulkoasuaan uudistamalla ja keskittymällä paikalliseen uutisvälitykseen. Vuonna 1945 siihen liitettiin osapainoksena kotkalainen "Kotka Nyheter", joka vuodesta 1971 lähtien esiintyi vain mainintana lehden nimiössä.


title: Östra Nyland

text: "Hufvudstadsbladetista" tuli lehtiyhtiön osakas vuonna 1982 ja vuonna 1988 yhtiön osake-enemmistö siirtyi Konstsamfundetin omistukseen. Konstsamfundetin omistamat "Östra Nyland" ja porvoolainen "Borgåbladet" yhdistettiin vuonna 2015 KSF Median "Östnyland"-lehdeksi.


title: Östra Nyland

text: "Östra Nyländ" ilmestyi aluksi kahdesti, vuosina 1939–1985 kolmesti, myöhemmin neljästi ja loppuvaiheessa kolmesti viikossa. Lehden pääasiallista levikkialuetta olivat Loviisa ja Lapinjärvi sekä osittain Pyhtää ja Myrskylä. Vuonna 2009 levikki oli noin 3 570 kappaletta.


title: Ove

text: Ove on alun perin tanskalainen miehen etunimi. Sen alkumuoto on ollut "Aghi", ja samaa alkuperää ovat myös nimet Åke ja Aake. Saksassa nimi esiintyy muodossa Uwe.


title: Ove

text: Suomessa nimi Ove on 1900-luvun alusta vuoden 2009 loppuun mennessä annettu 1190 pojalle. Oven nimipäivä on suomenruotsalaisen kalenterin mukaan 14. joulukuuta.


title: Piirilääkäri

text: Piirilääkäri on nimitys, joka viittaa aikanaan valtion palveluksessa olleisiin lääkäreihin. Suomen ensimmäinen piirilääkäri palkattiin Pohjanmaalle vuonna 1749. 1800-luvun alussa piirilääkäreitä oli 12 ja sata vuotta myöhemmin 53. Piirilääkärijärjestelmä lakkautettiin vuonna 1939. Kaupunginlääkärien palkkaaminen 1840-luvulta alkaen paransi lääkäritilannetta. Esimerkiksi Turkuun tuli piirilääkäri vuonna 1754, sairaala 1759 ja porvarien kustantama kaupunginlääkäri 1755. Kaupunginlääkäri muuttui vuonna 1827 kaupungin palkkaamaksi.


title: Nooa (nimi)

text: Nooa, monissa kielissä Noah, on heprealaisperäinen miehen etunimi, joka johtuu "lepoa" tai "lohdutusta" tarkoittavista heprean kielen sanoista. Nimi on tullut tunnetuksi Raamatun vedenpaisumuskertomuksesta (1. Moos. 6-9), jonka mukaan Nooa rakensi Jumalan käskystä arkin, jossa hän perheineen pelastui ainoina ihmisinä vedenpaisumuksesta.


title: Nooa (nimi)

text: Suomessa nimi Nooa tai Noah on yleistynyt vasta 1900-luvun lopulta lähtien. Joulukuuhun 2018 mennessä nimi Nooa on annettu Väestörekisterikeskuksen tietojen mukaan noin 2910 ja Noah 1155 pojalle, joista valtaosa on syntynyt vuoden 2000 jälkeen.


title: Nooa (nimi)

text: Nooan nimipäivä on 15. joulukuuta, joka on myös suomenruotsalaisen kalenterin mukaan Noahin nimipäivä. Suomenkieliseen kalenteriin nimi lisättiin vuonna 2015.


title: IF Boltic

text: IF Boltic on karlstadilainen urheiluseura. Seura muistetaan lähinnä sen jääpallohistoriasta, mutta sillä oli toimintaa myös jalkapallossa ja käsipallossa. Boltic on yksi Ruotsin jääpallon menestyneimpiä seuroja, se on voittanut maan mestaruuden yhdeksän kertaa.


title: IF Boltic

text: Vuonna 2000 Boltic yhdistyi IF Karlstad-Götan kanssa, ja seurojen perinteitä jatkamaan perustettiin BS BolticGöta.


title: IF Boltic

text: IF Bolticin perusti vuonna 1946 karlstadilainen poikajoukko. Seura sai nimensä brittiläisten jalkapalloseurojen Bolton ja Celtic mukaan, yhdessä nimistä muodostui Boltic.


title: IF Boltic

text: Boltic nousi Ruotsin korkeimmalle sarjatasolle vuonna 1976 ja sijoittui heti ensimmäisenä kautenaan etelälohkon ykköseksi. Seura nousi heti Ruotsin jääpallon hallitsevaksi joukkueeksi. Vuosina 1979-1988 se voitti kahdeksan Ruotsin mestaruutta ja pelasi kymmenen kertaa peräkkäin loppuottelussa. Kaikkiaan Boltic voitti yhdeksän Ruotsin mestaruutta, ja loppuottelussa se pelasi 13 kertaa. Maailmancupin Boltic voitti kuudesti. IF Boltic yhdistyi vuonna 2000 IF Karlstad-Götan kanssa, ja näin syntyi BS BolticGöta.


title: IF Boltic

text: Vuodesta 2008 fuusioseura on palannut käyttämään nimeä IF Boltic.


title: Alexander Reinhold Frey

text: Alexander Reinhold Frey (24. toukokuuta 1825 Viipuri – 14. kesäkuuta 1877 Viipuri) oli suomalainen lakimies ja poliitikko. Hän valmistui varatuomariksi vuonna 1851. Vuonna 1859 hänestä tuli Viipurin pormestari. Hän osallistui porvarissäädyn edustajana valtiopäiville 1872 ja 1877, jälkimmäisellä kerralla hän oli säätynsä puhemiehenä, mutta hän kuoli kesken kauden.


title: Anton Aimonen

text: David Anton Aimonen (6. syyskuuta 1857 Kustavi – 12. elokuuta 1927 Pöytyä) oli suomalainen rovasti ja hengellinen kirjailija.


title: Anton Aimonen

text: Aimosen vanhemmat olivat talollinen David Abrahaminpoika Kevoi ja Serafia Lucia Nikkilä. Hän pääsi ylioppilaaksi Turun lyseosta 1878 ja suoritti teologian erotutkinnon Helsingin yliopistossa 1883. Aimonen vihittiin papiksi samana vuonna.


title: Anton Aimonen

text: Aimonen toimi Tammelan kappalaisena 1888–1894, Toholammin kirkkoherrana 1893–1910 ja Pöytyän kirkkoherrana 1910–1927. Hän sai rovastin arvon 1908.


title: Anton Aimonen

text: Anton Aimonen oli naimisissa 1879–1896 Viktoria Wilhelmina Abrahamssonin (k. 1896) ja vuodesta 1896 Lydia Wilhelmina Konstantia Hellmanin kanssa.


title: Crocodile (vuoden 2000 elokuva)

text: Crocodile on Tobe Hooperin ohjaama kauhuelokuva, joka julkaistiin suoraan videolle vuonna 2000. Elokuva kertoo tappajakrokotiilista, joka haluaa syödä kahdeksan nuorta intialaisella suolla.


title: Crocodile

text: Crocodile voi viitata ainakin seuraaviin:


title: Mainland

text: Mainland on Shetlandsaarten pääsaari. Se on 967 neliökilometrin suuruinen, mikä tekee saaresta Skotlannin kolmanneksi suurimman ja Britteinsaarten viidenneksi suurimman saaren. Pääosa Shetlannin asukkaista asuu Mainlandilla. Vuonna 2011 sen asukasluku oli 18 765.


title: Simo Elomaa

text: Simo Olavi Elomaa (1. tammikuuta 1925 Punkalaidun – 4. kesäkuuta 2016 Helsinki) oli suomalainen ammattiyhdistysjohtaja.


title: Simo Elomaa

text: Hän toimi SAK:n ja sen edeltäjän Suomen Ammattiyhdistysten Keskusliiton sihteerinä vuosina 1966–1984. Elomaa tunnettiin julkisuudessa näkymättömänä taustavaikuttajana, joka oli mukana ensimmäisen tulopoliittisen kokonaisratkaisun suunnittelussa 1960-luvun jälkipuoliskolla sekä myöhemmin 1970- ja 1980-luvuilla laajojen työehtosopimusten synnyttämisessä.


title: Simo Elomaa

text: Elomaa muistetaan myös sosialidemokraattien ja kansandemokraattien leireihin jakautuneen ammattiyhdistysliikkeen eheyttäjänä. Vaikka Elomaa itse oli kansandemokraatti, oli hänellä hyvät suhteet sekä SAK:n sosialidemokraatteihin että työnantajajärjestöön. Ennen SAK:n palvelukseen siirtymistään Elomaa toimi muun muassa 1950-luvulla Porissa SKP:n piiritoimitsijana sekä Satakunnan Työn päätoimittajana vuosina 1959–1962. Hän opiskeli 1950-luvulla kahteen otteeseen Sirola-opistossa ja 1962–1964 Moskovan yhteiskuntatieteiden instituutissa.


title: Luzoninkäpinkäinen

text: Luzoninkäpinkäinen ("Edolisoma coerulescens") on käpinkäisten heimoon kuuluva varpuslintu.


title: Luzoninkäpinkäinen

text: Luzoninkäpinkäistä tavataan Filippiinien pohjoisosissa. Lajin on raportoitu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi. Luzoninkäpinkäisen alalajia "altera" tavattiin Cebulla, mutta se kuoli sukupuuttoon 1900-luvun alussa.


title: Sumbankäpinkäinen

text: Sumbankäpinkäinen ("Edolisoma dohertyi") on käpinkäisten heimoon kuuluva varpuslintu.


title: Sumbankäpinkäinen

text: Sumbankäpinkäistä tavataan Indonesiassa. Lajin kannankehitys on vakaa, eikä sen uskota olevan vaarassa. Se on luokiteltu elinvoimaiseksi.


title: Kainkäpinkäinen

text: Kainkäpinkäinen ("Edolisoma dispar") on käpinkäisten heimoon kuuluva varpuslintu.


title: Kainkäpinkäinen

text: Kainkäpinkäistä tavataan Indonesiassa. Lajin populaatio ja levinneisyysalue ovat pienet, ja se on luokiteltu silmälläpidettäväksi.


title: Kainkäpinkäinen

text: Kainkäpinkäinen elää metsissä ja metsänreunoilla. Sitä tavataan 1 400 metrin korkeuteen merenpinnan tasosta.


title: Kaitanokkakäpinkäinen

text: Kaitanokkakäpinkäinen ("Edolisoma tenuirostre") on käpinkäisten heimoon kuuluva varpuslintu.


title: Kaitanokkakäpinkäinen

text: Kaitanokkakäpinkäistä tavataan Australiassa, Indonesiassa, Mikronesiassa, Palaussa, Papua-Uudessa-Guineassa, Salomonsaarilla ja Itä-Timorissa. Lajin ei uskota olevan vaarassa, ja se on luokiteltu elinvoimaiseksi.


title: K. A. Waaranen

text: Konrad Alexis Waaranen, sukunimi alun perin "Hougberg" (4. marraskuuta 1849 Joutseno – 22. joulukuuta 1923 Sortavala) oli suomalainen seminaarinlehtori ja kirjailija.


title: K. A. Waaranen

text: Hougbergin vanhemmat olivat filosofian tohtori, kirkkoherra, lääninrovasti Gabriel Wilhelm Hougberg ja Gustava Margareta Kjemmer. Hän pääsi ylioppilaaksi Viipurin alkeisopistosta 1869 ja valmistui Helsingin yliopistosta filosofian kandidaatksi ja maisteriksi 1873 sekä suoritti teologian erotutkinnon 1877.


title: K. A. Waaranen

text:
Hougberg toimi Sortavalan opettajaseminaarin uskonnon lehtorina 1880–1909.
Hougberg oli naimisissa vuodesta 1875 Ida Kristina Tavastin kanssa.Nimellä "Konrad Aleksis Hougberg":
Nimellä "K. A. Waaranen":
Nimimerkillä "Kunnas":


title: Makirankäpinkäinen

text: Makirankäpinkäinen ("Edolisoma salomonis") eli aiemmalta nimeltään sancristóbalinkäpinkäinen on käpinkäisten heimoon kuuluva varpuslintu. Sitä tavataan kotoperäisenä Salomonsaariin kuuluvalla Makiran saarella. Saaren entinen nimi on San Cristóbal.


title: Filippiinienkäpinkäinen

text: Filippiinienkäpinkäinen ("Edolisoma mindanense") on käpinkäisten heimoon kuuluva varpuslintu.


title: Filippiinienkäpinkäinen

text: Filippiinienkäpinkäistä tavataan Filippiineillä. Sen kannaksi arvioidaan 3 500–15 000 yksilöä. Laji on vähenemässä metsien tuhoutumisen takia, ja se on luokiteltu vaarantuneeksi.


title: Jaana Eskelinen

text: Jaana Marjut Eskelinen (s. 8. huhtikuuta 1985 Pyhäselkä) on suomalainen kilpakävelijä. Hän edustaa Pyhäselän Urheilijoita ja hänen valmentajanaan on vuodesta 2007 lähtien toiminut Ari Lyytikäinen. Kalevan kisoista Eskelinen on saavuttanut 10 kilometrin kävelyssä hopeaa vuonna 2007 ja pronssia vuonna 2005. Lisäksi hän on ollut voittamassa kultaa 3 x 3 000 metrin kävelyviestissä.


title: Anna Bretagnelainen

text: Anna Bretagnelainen (, ) (25. tammikuuta 1477 Nantes, Ranska – 9. tammikuuta 1514 Blois, Ranska) oli Bretagnen herttuatar, Itävallan arkkiherttuatar ja Pyhän roomalaisen valtakunnan kuningatar (1490–1491) sekä kahdesti Ranskan kuningatar (1491–1498 ja 1499–1514). Hän oli myös Sisilian ja Jerusalemin kuningatar sekä Milanon herttuatar.


title: Anna Bretagnelainen

text: Anna oli Bretagnen herttuan François II:n (1435–1488) ja hänen toisen puolisonsa Navarran ruhtinattaren Margueriten tytär.


title: Anna Bretagnelainen

text: Kuolemansa jälkeen Anna joutui keskipisteeksi taistelussa, jota käytiin vallan keskittämiseksi Bretagnen ja Ranskan välillä. Tämä johti lopulta tämän itsenäisen herttuakunnan, viimeiseksi jääneenä, liittämiseen hallinnollisesti ja institutionaalisesti Ranskaan.


title: Monte Cavo

text: Monte Cavo on Albanolaisvuorten toiseksi korkein vuori Roomasta noin 25 km kaakkoon. Tämä 949 m korkea kartiomainen vuorenhuippu sijaitsee Rocca di Papan alueella, josta sinne johtaa ikivanha "via sacra" ('pyhä tie'). Monte Cavo on n. 10 000 vuotta sitten sammunut tulivuori, joskin tiedämme sen ainakin kerran heränneen eloon 600-luvulla eaa. Varsinkin 1800-luvulla vuori oli suosittu maalausten kohde. Mukaan oli tapana sijoittaa raunioita, roomalainen akvedukti tai paimenidylli. Monte Cavo lienee saanut nimensä "Cabum"-nimisestä kylästä.


title: Monte Cavo

text: Nykymatkailijalle Monte Cavo tarjoaa näköalakohteen — paikoitusalueelle johtaa metsäinen ja kiemurteleva "Strada per Monte Cavo" (4.77 km) — mutta paikan rakenteet televiestintäantenneineen sekä kieltotauluineen saattavat verottaa tunnelmaa.


title: Monte Cavo

text: Monte Cavon latinalainen nimi on "Mons Albanus", ja se oli latinalaisten pyhä vuori ainakin 1000-luvulta eaa. lähtien, siis kauan ennen Rooman perustamista. Vuorta hallitsi Juppiterille ("Iuppiter Latiaris") omistettu temppeli sekä muinainen asutuskeskus Alba Longa. Tarun ja paikallisten uskomusten mukaan Alba Longan oli perustanut Troijan sodasta Laviniumiin asettuneen Aineiaan poika Askanios. Myytin mukaan siis Alba Longa oli Laviniumin kolonia. Vaikka tästä ei ole mitään arkeologista näyttöä, tarinassa korostuu näiden kahden paikkakunnan välinen yhteys. Laviniumissa Aineiasta oli vastassa ystävällismielinen kuningas Latinus, joka on sittemmin antanut nimensä sekä latinalaisille että Latiumille. Taistellessaan etruskikuningasta vastaan Latinus oli äkkiä hävinnyt silmistä ilmaantuakseen sittemmin Mons Albanukselle jumalaksi korotettuna Juppiter Latiariksena, kaikkien latinalaisten etnisen yhtenäisyyden symbolina. Joka vuosi kokoonnuttiin Juppiter Latiariksen temppelialueelle viettämään latinalaisjuhlia. Mons Albanuksella solmittiin myös latinalaisliitto 600-luvulla eaa. ennen kaikkea etruskeja vastaan. Liitto hajosi v. 338 eaa., ja kulttikeskus siirrettiin Rooman Capitoliumille.


title: Monte Cavo

text: Keskiajalla Juppiterin temppelin sijoille perustettiin dalmatialaiserakkojen apostoli Pietarille pyhittämä retriitti. Sen jälkeen rakennusta käyttivät erilaiset uskonnolliset järjestöt. 1700-luvulla tila muutettiin luostariksi ja peruskorjattiin käyttäen hyväksi vanhan Jupiter-temppelin kiviä.